Q=6	C=5	SS=3	LS=0	PS=1	DC=0	LC=0	SD=0	BS=2	G0=78	G1=56	G2=23	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Таити Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар варај гырғыз еве ермәни естон зулу иврит илок инҝилис исланд испан италјан каонде кинјаруанда кирунди кореја коса лингала лози лувале малагаси маҹар полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тви тигре ток-писин тсонга тумбука түрк фин франсыз хорват чех чибемба читонга чичева шона јапон јунан ҝүрҹү һилигајнон әрәб\nАллаһа вермәк истәдијимиз үч суал\nСЈУЗЕН једди јашындан Аллаһ һаггында суаллар вермәјә башлајыб. Һәмин вахт онун доггуз јашлы досту Ал полиомиелит хәстәлији диагнозу илә хәстәханаја апарылмыш вә она сүни нәфәс апараты гошулмушду. Сјузенин һәмин һадисә заманы кечирдији һиссләр барәдә «Нју-Јорк Тајмс» гәзетинин 2013-ҹү ил 6 јанвар сајында јазылыб. Достуна баш чәкәндән сонра Сјузен анасындан сорушду: «Аллаһ нијә она гыјды, ахы о балаҹадыр?» Анасы ҹаваб верди: «Мән билмирәм. Адәтән, белә вәзијјәтдә кешишләр дејир ки, Аллаһ билән мәсләһәтдир». Ики ил сонра 1954-ҹү илдә Ҹонас Салк полиомиелитә гаршы ваксин иҹад етди. Сјузенин анасы фикирләширди ки, јәгин, о дәрманы иҹад етмәјә Ҹонаса Аллаһ көмәк едиб. Буну ешидән Сјузен деди: «Аллаһ елә едә билмәзди ки, һәкимләр бу дәрманы Ал хәстәханаја дүшмәмиш иҹад етсинләр?» Сјузен нөвбәти сөзләрлә јашадығы бу һиссләрин она неҹә тәсир етдијини јазыр: «Достум Ал сәккиз илдән сонра рәһмәтә ҝетди. Елә о вахтдан мән гаты атеист олдум». Сјузен кими, фаҹиәнин гурбаны вә ја шаһиди олан бир чохлары да Аллаһ һагда суалларына ганеедиҹи ҹаваб тапа билмирләр. Буна ҝөрә дә бәзиләри атеист олур. Диҝәрләри исә Аллаһын варлығыны там инкар етмәсәләр дә, скептик олурлар. Демәк олмаз ки, атеистләр вә скептикләр диндән узаг адамлардыр. Адәтән, диндә ҝөрдүкләри шејләр онлары имансыз олмаға тәһрик едир. Онларын фикринҹә, дин һәјати ваҹиб суаллары ҹавабландырмаға аҹиздир. Һәмин суаллар Аллаһа иман едән инсанлары да нараһат едир. Әҝәр фүрсәт олсајды, инсанлар Аллаһдан нәји сорушардылар? Ҝәлин үч суалы вә Мүгәддәс Китабын онлары неҹә ҹавабландырдығыны нәзәрдән кечирәк.\n1 «НИЈӘ ӘЗАБ-ӘЗИЈЈӘТӘ ЈОЛ ВЕРИРСӘН?»\nНијә мәһз бу суал?\nЧохлары дүшүнүр ки, Аллаһ мәһәббәтли олсајды, гојмазды башымыза бу гәдәр бәла ҝәлсин.\nБИР ДҮШҮНҮН: Башга халгларын адәт-әнәнәләри бизә гәрибә ҝәлә, һәтта бизи шока сала биләр. Биз асанлыгла сәһв гәнаәтә ҝәлә биләрик. Мәсәлән, бир мәдәнијјәтдә ҝөзүнүн ичинә бахмаг сәмимијјәти билдирир, диҝәриндә исә бу, һөрмәтсизлик сајылыр. Амма демәк олмаз ки, һәр ики тәрәф сәһвдир. Садәҹә онларла даһа јахындан таныш олмаг лазымдыр.\nАллаһа ҝәлдикдә дә ејни шеји демәк олар. Чохлары дүшүнүр ки, мадам әзаб-әзијјәт вар, демәли, Аллаһ јохдур. Диҝәрләри исә Онун бунлара нә үчүн јол вердијини анлајыр вә Онун варлығына әмин олур.\nАЛЛАҺЫН КӘЛАМЫНДА ДЕЈИЛИР: Аллаһын фикирләри вә јоллары бизимкиндән фәрглидир (Әшија 55:8, 9). Буна ҝөрә дә Онун ишләри вә нә үчүн сәбир етдији илк бахышдан бизә тәәҹҹүблү ҝәлә биләр.\nАмма Мүгәддәс Китабда дејилмир ки, «Аллаһын ишини билмәк олмаз» фикри илә разылашмаг лазымдыр. Кәлам бизи Аллаһ һаггында даһа чох өјрәнмәјә тәшвиг едир. Беләҹә, биз Онун етдикләринин сәбәбини вә заманыны баша дүшүрүк *. Биз һәтта Аллаһа јахынлаша билирик (Јагуб 4:8).\n2 «НИЈӘ ДИНЛӘР БУ ГӘДӘР РИЈАКАРДЫР?»\nБәзиләри дејир ки, Аллаһ сәмимијјәтә гијмәт версәјди, Она ибадәт едәнләр арасында бу гәдәр икиүзлү адам олмазды.\nБИР ДҮШҮНҮН: Тутаг ки, оғул атасынын өјүд-нәсиһәтини рәдд едиб евдән ҝедир. Атасы буну бәјәнмәсә дә, оғлунун ҝетмәсинә мане олмур. Оғул пис јола дүшүр. Сонрадан бу оғлу ҝөрәнләрин атасы барәдә пис фикирдә олмалары вә ја үмумијјәтлә, онун атасыз бөјүдүјүнү дүшүнмәләри дүзҝүн оларды? Тәбии ки, јох. Диндә ријакарлығын олмасы да сүбут едир ки, Јараданымыз инсанлара өз јолларыны сечмәјә имкан верир.\nАЛЛАҺЫН КӘЛАМЫНДА ДЕЈИЛИР: Аллаһ икиүзлүлүјә нифрәт едир (Әрәмја 7:29—31; 32:35). Бунунла белә, О, инсанларын ирадә азадлығына һөрмәтлә јанашыр. Аллаһа инандығыны дејәнләрин әксәријјәти инсанларын ујдурдуғу тәлимләрә риајәт едир вә өзләринин гојдуғу әхлаг нормаларына ујғун јашајырлар (Мәтта 15:7—9).\nАллаһын бәјәндији ибадәтдә исә ријакарлыға јер јохдур *. Иса пејғәмбәр демишди: «Аранызда мәһәббәт олса, һамы биләҹәк ки, сиз мәним шаҝирдимсиниз» (Јәһја 13:35). Белә мәһәббәт ријасыз олмалыдыр (Ромалылара 12:9). Әксәр динләрдә бу ҹүр мәһәббәтин изи-тозу белә јохдур. Мисал үчүн, 1994-ҹү илдә Руандада баш верән сојгырымда он минләрлә инсан өз диндашларыны гәтлә јетирмишди. Ахы нијә? Нәдир-нәдир онлар башга тајфадан идиләр. Онлардан фәргли олараг, Јеһованын Шаһидләри гантөкмәдә иштирак етмәди. Онлар иман баҹы-гардашларыны вә башгаларыны горумаг үчүн өз һәјатларыны белә тәһлүкәјә атырдылар. Бу ҹүр фәдакарлыг ҝөстәрир ки, дин ријасыз ола биләр.\n3 «НИЈӘ ЈАРАТМЫСАН БИЗИ?»\nБәзиләри соруша биләр: «Ахы нијә инсан ҹәми 80—90 ил јашајыб сонра өлүр? Белә гыса һәјатын мәнасы нәдир?»\nБИР ДҮШҮНҮН: Елә инсанлар вар ки, Аллаһа инанмасалар да, физики аләмин мүрәккәблијини вә интизамыны данмырлар. Онлар анлајырлар ки, планетимиз, диҝәр планетләр вә ај елә гурулуб ки, јер үзүндә јашајыш мүмкүн олсун. Онларын изаһатына ҝөрә, Каинаты идарә едән тәбиәтин ганунлары елә мүкәммәл шәкилдә гојулуб ки, ҹүзи фәрг белә һәјаты мүмкүнсүз едәрди.\nАЛЛАҺЫН КӘЛАМЫНДА ДЕЈИЛИР: Һәјатымыз гыса олдуғуна ҝөрә чохлары Јараданын мөвҹудлуғуну инкар едир. Анҹаг хилгәт Халигдән хәбәр верир (Ромалылара 1:20). Бу гәдәр шеји, о ҹүмләдән бизи Аллаһ мәгсәдјөнлү шәкилдә јарадыб. Јараданымыз инсанлары јер үзүндә әбәди јашамаг үчүн јарадыб вә бу нијјәт дәјишмәјиб (Зәбур 37:11, 29; Әшија 55:11).\nАллаһын мөвҹудлуғуну вә һәтта бәзи хүсусијјәтләрини Онун јаратдыгларына бахыб ҝөрә биләрик. Амма Јарадан истәмирди ки, биз Онун нијјәтини бу шәкилдә өјрәнәк. Аллаһ нијјәтини вә һәјатын мәнасыны јалныз Өзү баша сала биләр. О, буну Өз Кәламы васитәсилә едир *. Јеһованын Шаһидләри Мүгәддәс Китабдан бу үч суалын ҹавабыны тапмаға сизә бөјүк мәмнунијјәтлә көмәк едәрләр.\n^ абз. 10 Аллаһын әзаблара нә үчүн јол вердијини билмәк истәјирсинизсә, Јеһованын Шаһидләри тәрәфиндән дәрҹ едилән әсас дәрс вәсаитинин 11-ҹи фәслинә бахын. Бу вәсаити һәмчинин www.jw.org/az-cyrl сајтындан јүкләјә биләрсиниз.\n^ абз. 16 Әтрафлы мәлумат үчүн Јеһованын Шаһидләри тәрәфиндән дәрҹ едилән әсас дәрс вәсаитинин 15-ҹи фәслинә бахын. Бу вәсаити һәмчинин www.jw.org/az-cyrl сајтындан јүкләјә биләрсиниз.\n^ абз. 22 Әтрафлы мәлумат үчүн Јеһованын Шаһидләри тәрәфиндән дәрҹ едилән әсас дәрс вәсаитинин 3-ҹү фәслинә бахын. Бу вәсаити һәмчинин www.jw.org/az-cyrl сајтындан јүкләјә биләрсиниз.\nО, АХТАРДЫҒЫНЫ ТАПДЫ\nУшаг икән Һари һеч ҹүр барыша билмирди ки, нәјә ҝөрә севән Аллаһ әзаблара јол верир. Бөјүјәндә исә о, мүһарибә дәһшәтләринин шаһиди олду. О дүшүнүрдү: «Әҝәр Күлли-Ихтијар Јарадан варса, онда нәјә ҝөрә О, чохлу инсанларын, әләлхүсус да ҝүнаһсыз ушагларын фаҹиәләрин гурбаны олмаларына изин верир?»\nУниверситети битирмәсинә, ҹүрбәҹүр динләрлә марагланмасына бахмајараг, Һаринин суаллары ҹавабсыз галмышды. Илләрлә ҹаваб тапа билмәдији үчүн ахырда Аллаһын мөвҹудлуғуна инамы итди.\nАнҹаг ахтардығы ҹавабларын Мүгәддәс Китабда олдуғуну биләндә арашдырмаға башлады. Һари чох шеј өјрәнди. Билди ки, пислијин сәбәбкары Аллаһ дејил. Әслиндә О, пислијә нифрәт едир вә јаратдыглары әзаб чәкәндә үрәји ағрыјыр (Мәсәлләр 6:16—19; Әшија 63:9; Јагуб 1:13). Инсанлар Аллаһы сајмајыб өз билдикләрини етдикләри үчүн башларына бу гәдәр бәла ҝәлир (Ганунун тәкрары 32:4, 5; Јагуб 1:14, 15). Инсанларын итаәтсизлијинә бахмајараг, Аллаһ нијјәтиндән ваз кечмәјиб. Јарадан пислијин көкүнү кәсмәк үчүн дәрһал тәдбир ҝөрүб. О, пислијин бүтүн аҹы нәтиҹәләрини арадан галдыраҹаг. Ејни заманда әзаблара таб ҝәтирсинләр дејә инсанлара тәсәлли верир вә көмәк едир (Јарадылыш 3:15; Ромалылара 8:20, 21; Вәһј 21:4).\nБу ҹаваблар Һаринин үрәјинә су сәпди. Онларын сајәсиндә о, сонрадан үзләшдији бәдбәхтлијә таб ҝәтирә билди.\nБүтүн динләр ејнидир? Һамысы Аллаһа апарыр?\nМүгәддәс Китабда гејд олунан ики амил бу суаллара ҹаваб верир.\n«Һәјатын мәнасы нәдәдир?» суалыны өзүнүзә вермисинизми? Мүгәддәс Китабда бу суала верилән ҹавабы өјрәнин.\nоктјабр 2015 | Аллаһа вермәк истәдијимиз 3 суал\nОЈАНЫН! октјабр 2015 | Аллаһа вермәк истәдијимиз 3 суал


Q=13	C=3	SS=7	LS=3	PS=0	DC=0	LC=0	SD=0	BS=1	G0=49	G1=35	G2=18	DLID=az_RU	BODY=Nur-az.com - Азәрбајҹан ҝүндәмини зәбт едән мөвзулар: оғрашлыг, хәјанәт, мәмур гудурғанлығы...\n23 Јанвар 2020\n26 Ҹәмадиүләввәл 1441\n3 Бәһмән 1398\n12 Ијун 2019\nАзәрбајҹан ҝүндәмини зәбт едән мөвзулар: оғрашлыг, хәјанәт, мәмур гудурғанлығы...\n"Јени Мүсават" гәзетинин сајтына сонунҹу дәфә дахил олдуг, һәмишә олдуғу кими бу дәфә дә сајтын ҝүндәминдә оғрашлыг, бигејрәтлик, мәмур гудурғанлығы, јалтаглыг вә с. Әлбәттә, "Јени Мүсават"ын адыны чәкмәк о демәк дејил ки, диҝәр сајтлар, үмумијјәтлә өлкә ҝүндәми јахшы вәзијјәтдәдир. Биз она ҝөрә "Јени Мүсават"ын адыны чәкирик ки, бу сајт вә ејни адлы гәзет демәк олар ки, өлкәдә ән чох охунаглы, бахымлы медија органыдыр. Һәтта, бу гәзети охујанларлар арасында игтидарчы, мүхалифәт, Арифоғлунун кечмиш силаһдашлары вә с. вардыр. Сијасәтлә чохдан сағоллашан инсанлар белә бәлкә бу медија органыјла әлагәсини там гырмајыб вә ону изләмәклә өлкәдә баш верәнләрдән хәбәрдар ола билир. Тәбии ки, әввәлки Арифоғлу да "Јени Мүсават" да чох фәрг едир. Әввәлләр биз Арифоғлунун тимсалында мәрд, мүбариз, давалы (иддиалы мәнасында) Арифоғлу ҝөрүрдүксә инди јалтаглыг, ҜӨЗӘҜИРӘНЛИК, тәрбијәсизлик вә башга рәзил сифәтләр адамын демәк олар ки, симасыдыр. Һазырда о "Јени Мүсават" вә саир медија органларыны јалтагланмагла, тәрбијәсиз хәбәрләр дәрҹ едиб пул газанмагла сахлајыр. Бир јандан јалтагландығы һакимијјәтдән өзүнә вә јазарларына пул, ев сезонунда ев гопардыр, диҝәр тәрәфдән дә әхлагсыз сајтлар, хәбәрләр јајмагла ишини габаға апарыр.\nƏлбәттә бизим фәрдләрлә ишимиз јохдур. Биз Арифоғлунун тимсалында бу типдә вә әгидәдә олан инсанлары, өлмүш инсанлығы тәнгид едирик. Садәҹә Арифоғлунун гәзети халгын ҝүзҝүсү олмаға иддиалы олдуғу үчүн онун бәрбад вәзијјәтини ҝөстәрмәклә диҝәр медија органларынын (үмуми шәкилдә) даһа биабырчы олдуғуну диггәтә чатдырмаг истәјирик.\nСонунҹу хәбәрләр нәдир: Ҝәнҹәдә ата 14 јашлы оғлуну вәһшиҹәсинә дөјдү. Ҹаһанҝирин вәкилләри 4.1 милјард вә 1.7 милјонлуг иддиалара етираз етди. Ағҹабәбидә 14 јашлы гызын мүәммалы интиһары. Зәрдабда 50 јашлы кишијә гадын палтары ҝејиндирдиләр. Филанкәс "ханым" синәсини ҝөстәрди. Көчәрјанын ҝәлини ҹыдыр дүзүндә. 2019-ҹу илин унудулмаз галмагаллары: аилә дағыданлар, тәҹавүз едиләнләр, сөјүш сөјәнләр... Сонра дејирләр ки, мүхалифәт Авропада отуруб Илһам Әлијеви сөјүр. Бахын, ҝөрүн, өлкәни елә вәзијјәтә гојублар ки, адам күчәдә, базарда "адам кими адам" ҝөрәндә севинир, дејир нә јахшы ки, јахшы инсанлар, инсанлыг һәлә дә там өлмәмишдир.\nБир өлкәнин ефир каналлары ки, телеканализасија адланды, бу өлкәдә һансы дүрүстлүкдән данышмаг олар. Ҝөрүн иш нә һәддә чатыб ки, "Јени Мүсават" кими гәзетләр өз пулуну, јазарларын чөрәк пулусуну тәрбијәсиз хәбәрләр чап етмәклә чыхардыр. Әлбәттә, өлкә ҝүндәми бу ҝүндә олдуғу үчүн итидарын "чәнәси" дә чалышыр охуҹу күтләси топласын. Чүнки нә гәдәр дә олса охуҹуларын бир һиссәси јалтаглыг сачан инсанлардан гачдығы үчүн бу бошлуғу бир вәҹһлә долдурмаг зәрурәти мејдана чыхыр. Фәрз едәк ки, јутубда етираз едән һансыса мүхалифәтчинин 456.546 изләјиҹиси варса, онлара бу сајын тән јарысы гәдәри "әһсән" дејирсә, Арифоғлуда да артыг белә бир үрәк, ҹәсарәт,шәффафлыг галмадығы, данабаш Заминин, атеист Халид Казымлынын ҝиҹ-ҝиҹ јазылары охунмадығы үчүн мәҹбур олуб әхлагсыз јазыларла варланмаг истәјирләр. Чүнки өлкәдә ики ҝүндәм вар, ја игтидары лајиг олдуғу тәһгирләрлә бәзәмәлисән, ја да оғрашлыг сачан шоу-бизнесә бәнд олмалысан. Биринҹиләрдә олан үрәјә саһиб олмадыгда икинҹи дәстәдән олмаг лабүддүр. Сусуб отуруб, һеч бир ишә гарышмајанлар чох аздыр.Â\nАмма бу өлкәнин һәгиги бир ҝүндәми дә вардыр. Лазым олса биз мөвзу тәгдим едә биләрик: Нә үчүн бир аилә 40 илдир һакимијјәти зәбт едиб. Нә үчүн ефир мәканы телеканализасија олуб, оғрашлыгдан башга һеч нә вәд етмир? Нә үчүн зинданларымыз наһагдан һәбс едилән диндарлар, руһаниләр, сијасәтчиләрлә долудур. Нә үчүн тибб-сәһијјә саһәси, тәһсил системи бәрбад ҝүндәдир. Нә үчүн рүшвәтхорлуғун көкү кәсилмир? Нә үчүн Гарабағ узун илләрдир ишғал алтындадыр. Нә үчүн халг касыбчылыгдан әзијјәт чәкир? Нә үчүн пенсијалар аз, әмәк һаггы зәиф, иш тапмаг мүмкүнсүз? Нә үчүн азјашлылар интиһар едир, мүһарибә ветеранлары өзләрини јандырыр? Нә үчүн? Нә үчүн? Нә үчүн? Һалбуки бир заманлар верилән суаллар бунлардан ибарәт иди. Инди исә бигејрәтләр һакимијјәтдә ат ојнадан ҝүндән өлкәдә бу ҹүр бигејрәтлик сачан һадисәләр баш верир.Â\nВаллаһ бу вәзијјәти көкүндән дәјишмәк лазымдыр. Бу исә о заман баш верир ки, халгын руһанисинә дәјәр верилсин, ефир мәканы шоу-бизнес фырылдағчыларынын дејил, Аллаһ адамларынын әлинә дүшсүн. Бу о заман баш верир ки, халг Аллаһын јолуна гајытсын. Дүшүнүлмәсин ки, бу вәзијјәти дәјишмәк мүмкүн дејил. Мүмкүндүр. Халг Аллаһа сарылса, бәсдир бу гәдәр ҝүнаһ ичиндә батыб ҝетдим дејиб төвбә еләсә, өз агибәтини дәјишсә бүтөвлүкдә өлкәнин вәзијјәти јахшылашар. Азәрбајҹанын вәзијјәтинин бәрбад ҝүндә олмасыны сүбут етмәк үчүн бирҹә бу јетәр ки,адам кими јашамаг истәјән, баласына ҝүн ағламаг истәјән мин бир јолуну тапыб өлкәјә дә, һакимијјәтә, гануна да, түпүрүб өлкәдән ҝетмәјә чалышыр. Тәбии ки, бу да чыхыш јолу дејил, ишин игтидара лазым олан тәрәфидир. Әслиндә исә бу дөвләт, өлкә бир аиләнин, бир дәстә гудурған мәмурун дејил. Бу торпаглар һеч бир ишә јарамајан назирләрин, мәмурларын, Рәҹәбли кими алчаг депутатларын аилә бизнесинин гурулмасы үчүн дејил. Бу торпаглар Аллаһ бәндәләринин нормал јашамалы олдуғу торпагларыдыр.


Q=12	C=5	SS=3	LS=3	PS=3	DC=0	LC=0	SD=0	BS=2	G0=49	G1=29	G2=13	DLID=az_RU	BODY=Һизгијал 21 | Онлајн Мүгәддәс Китаб | Јени дүнја тәрҹүмәси\nАллаһ гылынҹыны сыјырыр (1—17)\nБабил Јерусәлимә һүҹум едәҹәк (18—24)\nИсраилин рәһбәри ҹәзасыны алаҹаг (25—27)\n«Таҹы башындан ҝөтүр» (26)\nГануни саһиби ҝәләнәдәк (27)\nӘмуниләрә гаршы гылынҹ (28—32)\n21 Мәнә јенә Јеһованын сөзү назил олду: 2 «Еј бәни-адәм, үзүнү Јерусәлимә тут вә мүгәддәс јерләрин әлејһинә ҹар чәк, Исраил өлкәсинә гаршы пејғәмбәрлик ет. 3 Исраил өлкәсинә сөјлә ки, Јеһова белә дејир: “Мән сәнә гаршыјам, гылынҹымы гынындан чыхараҹағам,+ ағына-бозуна бахмајыб һамыны гыраҹағам. 4 Нә јахшыја бахаҹағам, нә јамана. Гылынҹым гынындан чыхыб шималдан тутмуш ҹәнубадәк һамыны гыраҹаг. 5 Һамы биләҹәк ки, Мән Јеһова гылынҹымы гынындан чыхармышам; о, ҝери, гынына гајытмајаҹаг”.+ 6 Сән исә, бәни-адәм, дәһшәт ичиндә аһ чәк. Онларын ҝөзү габағында аҹы-аҹы ичини чәк.+ 7 Сорушсалар, нијә аһ чәкирсән, де ки, “алдығым хәбәрә ҝөрә”. Бу, мүтләг ҝәләҹәк. О заман һәр кәсин үрәји горхудан әсим-әсим әсәҹәк, әлләри јанына дүшәҹәк, һеч кимдә тагәт галмајаҹаг, һамынын дизиндән су ахаҹаг*.+ “Мүсибәт мүтләг ҝәләҹәк, мүтләг олаҹаг”, — Күлли-Ихтијар Јеһова бәјан едир». 8 Јеһованын сөзү мәнә јенә назил олду: 9 «Еј бәни-адәм, пејғәмбәрлик едиб де ки, Күлли-Ихтијар Јеһова белә сөјләјир: “Гылынҹ, гылынҹ!+ — дејә һарај сал. — О артыг итиләниб вә ҹилаланыб. 10 О итиләниб ки, ганлар төксүн, ҹилаланыб ки, шимшәк кими чахсын”». «Мәҝәр биз севинмәли дејилик?» «“О*, оғлумун һөкмдар әсасыны да ади ағаҹ кими кәсмәјәҹәкми?+ 11 Гылынҹ ҹилаланмаға верилиб ки, ону әлә ҝөтүрсүнләр. Итиләниб ҹилаланыб ки, ҹәлладын әлинә верилсин.+ 12 Еј бәни-адәм, ағлајыб фәрјад гопар,+ чүнки гылынҹ халгымын үстүнә ҝәлир. О, Исраилин бүтүн башчыларына+ гаршы галхыб. Онлар да халгымла бирликдә гылынҹын гурбаны олаҹаглар. Буна ҝөрә дә дизинә дөј. 13 Гылынҹ сынагдан кечирилиб,+ ҝөр инди о, әсаны доғраса, неҹә олаҹаг! Онун изи-тозу да галмајаҹаг”,+ — дејир Күлли-Ихтијар Јеһова. 14 Сән исә, еј бәни-адәм, пејғәмбәрлик ет, әлини әлинә вуруб үч дәфә “гылынҹ!” де. Бу гылынҹ ганлар ахыдан, гырғынлар төрәдән, онлары үзүк кими мүһасирәјә алан гылынҹдыр.+ 15 Горхудан чохларында үрәк галмајаҹаг,+ хејли адам шәһәр дарвазаларынын ағзында һәлак олаҹаг. Бу гылынҹла мүсибәт едәҹәјәм. Бәли, о, шимшәк кими чахыр, кәсиб-доғрамаг үчүн ҹилаланыб. 16 Саға-сола зәрбәләр ендир. Тијән һансы тәрәфә бахырса, ора да ҝет! 17 Мән дә әлими әлимә вуруб һирсими бошалдаҹағам.+ Буну Мән Јеһова дејирәм». 18 Мәнә јенә Јеһованын сөзү назил олду: 19 «Сән, еј бәни-адәм, Бабил һөкмдарынын гылынҹы үчүн ики јол ҹыз. Јолларын икиси дә ејни өлкәдән башласын. Јолун һачаландығы, ики шәһәрә ҝедән јоллара ајрылдығы јердә нишан гој. 20 Јолун бирини әмуниләрин Раббаһ+ шәһәринин, о бирини Јәһуданын, истеһкамлы Јерусәлим+ шәһәринин үстүнә ҝедән гылынҹ үчүн нишанла. 21 Чүнки Бабил падшаһы фал ачмаг үчүн ики јол ајрыҹында дајаныб охлары силкәләјир, бүтләриндән мәсләһәт алыр, гараҹијәрлә фала бахыр. 22 Сағ әлиндәки фалын ҹавабы ону Јерусәлимә јөнәлдир: ора дивардәләнләр апармағы, гырғын әмри вермәји, дөјүш нидалары уҹалтмағы, дарвазалары гырмаг үчүн дивардәләнләр һазырламағы, мүһасирә бәнди дүзәлтмәји, мүһасирә дивары тикмәји ҝөстәрир.+ 23 Анҹаг онлара анд ичәнләр* бу фалы јалан һесаб едәҹәк.+ Лакин о, онларын ҝүнаһыны јадындан чыхармајыб, одур ки, онлары әсир апараҹаг.+ 24 Буна ҝөрә дә Күлли-Ихтијар Јеһова белә дејир: “Сиз асилијинизин үстүнү ачдыныз, һәрәкәтләринизлә ҝүнаһларынызы ашкара чыхардыныз. Бунунла тәгсиринизи јада салдыныз. Инди ки јада дүшдүнүз, мүтләг әсир апарылаҹагсыныз”. 25 Еј Исраилин өлүмҹүл јараланмыш мәнфур рәһбәри,+ сәнин вахтын чатыб, сон ҹәзан јетишиб. 26 Күлли-Ихтијар Јеһова белә дејир: “Чалманы чыхарт, таҹы башындан ҝөтүр.+ Даһа белә давам етмәјәҹәк.+ Алчагда оланы јүксәлт,+ јүксәкдә оланы алчалт.+ 27 Мәһв, мәһв, мәһв едәҹәјәм! Гануни саһиби ҝәләнәдәк+ о, һеч кимин олмајаҹаг. Ону гануни саһибинә верәҹәјәм”.+ 28 Бәни-адәм, пејғәмбәрлик едиб де ки, Күлли-Ихтијар Јеһова әмуниләр вә онларын тәһгирамиз сөзләри һагда белә дејир: “Гылынҹ! Гылынҹ! — дејә һарај сал. — О, гынындан чыхарылыб ки, ганлар төксүн, ҹилаланыб ки, шимшәк кими чахыб мәһв етсин. 29 Сизин барәниздәки бош вәһјләрә, јалан фаллара бахмајараг, сиз вахты чатмыш, сон ҹәзасы јетишмиш шәр адамларын ҹәсәдләри үстүнә јығылаҹагсыныз. 30 Гылынҹ гынына гајыдаҹаг. Сизи јарадылдығыныз јердә, әслинизин мәнсуб олдуғу јердә мүһакимә едәҹәјәм. 31 Гәзәбими үстүнүзә төкәҹәјәм, атәш пүскүрән гејзими үстүнүзә үфүрәҹәјәм, сизи вәһшиләрин, вуруб-јыхмаға вәрдиш едән адамларын әлинә верәҹәјәм.+ 32 Ода јем олаҹагсыныз,+ ганыныз өлкәдә ахыб төкүләҹәк. Бир дә һеч кимин јадына дүшмәјәҹәксиниз. Буну Мән Јеһова дејирәм”».\n^ Јәни горхудан өзләрини исладаҹаглар.\n^ Јәни Јеһованын гылынҹы.\n^ Јәни Јерусәлим сакинләри.


Q=14	C=0	SS=0	LS=14	PS=0	DC=0	LC=0	SD=0	BS=1	G0=3	G1=3	G2=1	DLID=az_RU	BODY=sentyabr 2, 2021 - 7:26 PM Хәбәрин коду : 1175937 Мәнбә : АБНА Хәбәр Аҝентлији Link:\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, Бәһрејн Әл-Вифаг Милли-Ислам Ҹәмијјәти Бәһрејндә Ашура ҝүнләриндә Бәһрејн тәһлүкәсизлик гүввәләринин сәртлији, тәхрибаты вә тәҹавүзү илә бағлы бир һесабат дәрҹ етмишдир.\nМәлумата ҝөрә, Бәһрејн режими дини азадлыг наминә 100 вәтәндашы диндириб вә 3 нәфәри һәбс едиб, ејни заманда Ашура тәзаһүрләрини 45 дәфәдән чох позуб.\nДиндирмәјә чағырыланлар арасында јас мәрасиминдә иштирак едәнләр, дин алимләри, ваизләр вә јас мәрасимләринин вә јүрүшләринин мәсул шәхсләри, еләҹә дә садә вәтәндашлар вар. Бу ҝүнләрдә тәһлүкәсизлик ишчиләри тәрәфиндән едилән һүҹум вә тәһгирләрин сајы 45 -ә чатдығы билдирилир. Ашура мәрасими заманы ики саботаж һадисәси, 12 Ашура бајрағы вә панкарт әлә кечирмә, 31 тәхрибат һадисәси режимин Мәһәррәмликдәки тәхрибат әмәлләри сырасындадыр.\nҺәмчинин Ашура ҝүнләриндә лазымсыз вә гәддарҹасына һәбсләрлә бағлы 3 һадисә гејдә алынмышдыр. Чағырылан шәхсләр полис бөлмәсиндә диндирилдикдән сонра сәрбәст бурахылмышлар.


Q=19	C=4	SS=2	LS=12	PS=4	DC=0	LC=0	SD=0	BS=2	G0=42	G1=26	G2=18	DLID=az_RU	BODY=Марк 10 | Онлајн Мүгәддәс Китаб | Јени дүнја тәрҹүмәси\nЕвлилик вә бошанма (1—12)\nИса ушаглара хејир-дуа верир (13—16)\nВарлы адамын суалы (17—25)\nПадшаһлыг јолунда гурбанлар (26—31)\nИса өләҹәјини јенә билдирир (32—34)\nЈагубла Јәһјанын хаһиши (35—45)\nИса һәјатыны фидјә вермәјә ҝәлиб (45)\nКор Бартимајын ҝөзләри ачылыр (46—52)\n10 Иса орадан чыхыб Иорданын о бири тајына, Јәһудијјәнин сәрһәдләринә ҝәлди. Бу дәфә дә онун јанына чохлу адам ахышды вә о, һәмишәки кими, онлара вәз етмәјә башлады.+ 2 Бу заман Исаны сынамаг мәгсәди ҝүдән фәрисиләр она јахынлашдылар вә ондан арвады бошамағын дүзҝүн олуб-олмадығыны сорушдулар.+ 3 Иса да онлардан сорушду: «Бәс Муса сизә нә бујуруб?» 4 Онлар дедиләр: «Муса изин вериб ки, әр талаг кағызы јазараг арвадыны бошасын».+ 5 Лакин Иса онлара деди: «Муса бу әмри сизин инадкар+ олдуғунуза ҝөрә јазмышды.+ 6 Анҹаг Аллаһ башланғыҹда онлары “киши вә гадын олараг јарадыб.+ 7 Буна ҝөрә инсан ата-анасыны тәрк едәҹәк+ 8 вә икиси бир бәдән олаҹаг”.+ Беләликлә, онлар артыг ики јох, бир бәдәндир. 9 Буна ҝөрә дә Аллаһын бир бојундуругда бирләшдирдијини гој һеч кәс ајырмасын».+ 10 Онлар евдә оланда шаҝирдләр бу һагда ондан сорушдулар. 11 Иса онлара деди: «Арвадыны бошајыб башгасы илә евләнән бошадығы арвада гаршы зина едир.+ 12 Ејнилә дә әриндән бошаныб башгасына әрә ҝедән гадын зина етмиш олур».+ 13 Ҹамаат ушагларыны Исанын јанына ҝәтирирди ки, Иса онлара тохунсун. Шаҝирдләр исә ҹамааты данлајырды.+ 14 Иса буну ҝөрәндә гәзәбләниб онлара деди: «Гојун ушаглар јаныма ҝәлсинләр, онлара мане олмајын, чүнки Аллаһын Падшаһлығы беләләринә мәхсусдур.+ 15 Билин вә аҝаһ олун: Аллаһын Падшаһлығыны балаҹа ушаг кими гәбул етмәјән әсла ора ҝирмәјәҹәк».+ 16 Бундан сонра Иса ушаглары гуҹағына алды, әлләрини онларын үзәринә гојуб хејир-дуа верди.+ 17 Иса јола дүшмәјә һазырлашаркән бир адам гача-гача ҝәлиб онун габағында диз чөкдү вә деди: «Ҝөзәл Устад, әбәди һәјаты алмаг үчүн мән нә етмәлијәм?»+ 18 Иса она деди: «Мәни нијә белә адландырырсан? Аллаһдан башга ҝөзәл Варлыг јохдур.+ 19 Сән ки “адам өлдүрмә+, зина етмә+, оғурлуг етмә+, јалан шаһидлик етмә+, фырылдагчылыг етмә+, атана вә анана һөрмәт ет+” әмрләрини билирсән». 20 О адам деди: «Устад, бүтүн бунлара ушаглыгдан әмәл едирәм». 21 Оғлан Исанын үрәјинә јатды. Иса она бахыб деди: «Бирҹә шејин чатмыр. Ҝет, нәјин варса, сат вә касыблара пајла. Онда ҝөјдә хәзинән олаҹаг. Сонра мәним ардымҹа ҝәл».+ 22 О исә бу сөзләри ешидәндә кәдәрләнди вә гәм-гүссә ичиндә чыхыб ҝетди, чүнки чох дөвләтли иди.+ 23 Иса әтрафына бахыб шаҝирдләринә деди: «Пуллу адамлара Аллаһын Падшаһлығына ҝирмәк неҹә дә чәтин олаҹаг!»+ 24 Шаҝирдләр бу сөзләрә тәәҹҹүбләндиләр. Онда Иса онлара јенә деди: «Өвладларым! Аллаһын Падшаһлығына ҝирмәк чох чәтиндир! 25 Дәвәнин ијнә дешијиндән кечмәси варлы адамын Аллаһын Падшаһлығына ҝирмәсиндән даһа асандыр».+ 26 Онлар даһа да тәәҹҹүбләниб: «Бәс онда ким хилас ола биләр?» — дејә ондан* сорушдулар.+ 27 Иса дүз онлара бахыб деди: «Бу, инсан үчүн мүмкүн дејил, Аллаһ үчүнсә мүмкүн олмајан шеј јохдур».+ 28 Онда Бутрус деди: «Бах, биз һәр шеји гојуб сәнин ардынҹа ҝәлмишик».+ 29 Иса деди: «Әмин олун, мәним јолумда вә мүждә уғрунда евини, баҹы-гардашыны, анасыны, атасыны, ушагларыны, јахуд тарлаларыны гојуб ҝәлән+ 30 мүтләг бу дөврдә тәгибләрлә+ јанашы јүзгат артыг ев, гардаш, баҹы, ана, ушаг вә тарла, ҝәләҹәкдә исә әбәди һәјат алаҹаг. 31 Амма биринҹиләрдән бир чоху ахырынҹы, ахырынҹылар исә биринҹи олаҹаг».+ 32 Онлар Јерусәлимә галхырдылар. Иса габагда ҝедирди. Шаҝирдләр тәәҹҹүб ичиндә идиләр, архадан ҝәләнләри исә горху бүрүмүшдү. О, бир даһа он ики һәварисини кәнара чәкиб башына ҝәләҹәк шејләр һаггында онлара данышмаға башлады:+ 33 «Инди Јерусәлимә ҝедирик. Инсан Оғлу бөјүк каһинләрин вә мирзәләрин әлинә вериләҹәк, онлар инсан Оғлуну өлүмә мәһкум едәҹәк вә башга халглардан олан адамлара тәслим едәҹәкләр. 34 Онлар да инсан Оғлуну лаға гојаҹаг, үзүнә түпүрәҹәк, гамчылајаҹаг вә өлдүрәҹәкләр. Лакин о, үч ҝүндән сонра дириләҹәк».+ 35 Зәбәдинин ики оғлу Јагуб вә Јәһја+ Исаја јахынлашыб деди: «Устад, сәндән бир хаһишимиз вар, хаһишимизи јерә салма».+ 36 О сорушду: «Нә истәјирсиниз? Сизин үчүн нә едим?» 37 Онлар ҹаваб вердиләр: «Сән ҹалалына јетишәндә изин вер, биримиз сағында, биримиз дә солунда отураг».+ 38 Анҹаг Иса онлара деди: «Сиз нә истәдијинизи билмирсиниз. Мәним ичәҹәјим ҹамдан* ичә биләрсиниз? Јахуд вәфтиз олунаҹағым вәфтизлә вәфтиз олуна биләрсиниз?»+ 39 Онлар дедиләр: «Бәли». Онда Иса деди: «Ичәҹәјим ҹамдан ичәҹәксиниз, вәфтиз олунаҹағым вәфтизлә дә вәфтиз олунаҹагсыныз.+ 40 Амма кимин сағымда, кимин солумда отураҹағыны мән һәлл етмирәм. Бу јерләр кимин үчүн һазырланыбса, онлар да орада отураҹаглар». 41 Бу сөһбәти ешидән диҝәр он һәвари Јагубла Јәһјаја бәрк гәзәбләнди.+ 42 Анҹаг Иса онлары јанына чағырыб деди: «Сиз јахшы билирсиниз ки, халгларын һөкмдарлары сајыланлар онларын үзәриндә ағалыг едир вә халгларын рәһбәрләри онлара башчылыг едирләр.+ 43 Амма сизин аранызда белә олмамалыдыр. Аранызда бөјүк олмаг истәјән гуллуғунузда дурмалыдыр,+ 44 биринҹи олмаг истәјән һамыныза нөкәрчилик етмәлидир. 45 Ахы инсан Оғлу она ҝөрә ҝәлмәјиб ки, она гуллуг етсинләр, әксинә, о, хидмәт етмәк+ вә бир чохлары уғрунда һәјатыны фидјә кими вермәјә ҝәлиб».+ 46 Онлар Әриһаја ҝәлдиләр. Иса шаҝирдләри вә чохлу адамла бирликдә Әриһадан чыхан заман Бартимај (Тимај оғлу) адында бир кор диләнчи јол кәнарында отурмушду.+ 47 О, нәсрани Исанын һәмин јолдан кечдијини ешидәндә гышгырыб деди: «Еј Давуд Оғлу+ Иса, мәнә рәһм ет!»+ 48 Бир чохлары тәпинәрәк ону сусдурмаға чалышдылар. О исә даһа бәркдән гышгырмаға башлады: «Давуд Оғлу, мәнә рәһм ет!» 49 Иса ајаг сахлајыб деди: «Ону бура чағырын». Ҹамаат: «Горхма, дур, сәни чағырыр», — дејә ону сәсләди. 50 Диләнчи палтарыны үстүндән атыб јериндән сычрады вә Исанын јанына ҝәлди. 51 Иса ондан сорушду: «Нә истәјирсән? Сәнин үчүн нә едим?» Кор адам деди: «Раббуни*, ҝөзләримә шәфа вер». 52 Иса она деди: «Ҝет, иманын сәни сағалтды».+ Кор адамын ҝөзләри дәрһал ачылды+ вә о, Исанын далынҹа ҝетди.\n^ Диҝәр вариант: бир-бириләриндән.\n^ Ҹам Аллаһын ирадәсинин — Исанын күфр данышмагда иттиһам олунараг өлдүрүлмәсинә јол вермәсинин рәмзидир.\n^ Мәнасы: Устад.


Q=5	C=4	SS=2	LS=0	PS=0	DC=0	LC=0	SD=0	BS=4	G0=167	G1=113	G2=44	DLID=az_RU	BODY=Балаҹа Ишмуил мәбәддә бөјүјүр | Әсил иман\nО, «Јеһованын өнүндә бөјүјүрдү»\n1, 2. Ишмуил Исраил халгыны Ҝилгала нә үчүн топлајыб вә онлара нәји баша салмаг истәјир?\nИШМУИЛ узун илләрдир ки, Исраилдә пејғәмбәр вә һакимдир. Аллаһын бу садиг хидмәтчиси халгы Ҝилгал шәһәринә топлајыб. Гураглыг мөвсүмүдүр. Мүасир тәгвимлә мај вә ја ијун ајыдыр. Зәмиләр сары-гызылы дон ҝејиниб, бичин вахты јетишиб. Ишмуил халгын гаршысында дуруб бир-бир һамыны нәзәрдән кечирир. Әтрафа лал сүкут чөкүб. О, сојдашларынын үрәјинә јол тапмаг истәјир.\n2 Исраиллиләр вәзијјәтин нә гәдәр ҹидди олдуғуну баша дүшмүрләр. Бир мүддәт әввәл онлар инадла өзләринә падшаһ истәмишдиләр. Онлар анламырлар ки, падшаһ истәмәклә Јеһова Аллаһа вә онун елчисинә һөрмәтсизлик едибләр, падшаһлары Јеһова Аллаһы рәдд едибләр. Ҝөрәсән, Ишмуил онлара буну баша сала биләҹәк?\nБалаҹа Ишмуил натәмиз инсанларын арасында иманыны горумагла бизә ҝөзәл нүмунә гојуб\n3, 4. а) Нәјә ҝөрә Ишмуил ҹаванлығындан сөз ачыр? б) Нәјә ҝөрә бу ҝүн Ишмуил кими иман өрнәјинә еһтијаҹымыз вар?\n3 Ишмуил халга дејир: «Мән... артыг гоҹалмышам, башым ағарыб». Онун гар кими ағ сачлары бу сөзләрә гүввәт верир. Сонра о дејир: «Ҝәнҹлијимдән бу ҝүнә гәдәр сизин өнүнүздә ҝетмишәм» (1 Ишм. 11:14, 15; 12:2). О јаша долса да, ҝәнҹлијини, о ҝүнләри чох ҝөзәл хатырлајыр. О вахтлар вердији гәрарлар она Јеһова Аллаһа бағлы, иман долу һәјат сүрмәјә көмәк едиб.\n4 Ишмуил узун илләр имансыз вә хаин инсанларын арасында јашаса да, әлиндән ҝәләни едирди ки, иманыны горујуб-сахласын. Буҝүнкү позғун вә аллаһсыз дүнјада да иманы горумаг һәләм-һәләм асан иш дејил. (Лука 18:8 ајәсини оху.) Одур ки, ҝәлин Ишмуилин өмүр китабыны вәрәгләјәк, ҝөрәк о, бизә нә өјрәдир.\nБалаҹа Ишмуил Јеһованын һүзурунда хидмәт едир\n5, 6. Ишмуилин ушаглығы неҹә кечиб вә нәјә ҝөрә валидејнләри она ҝөрә архајын идиләр?\n5 Ишмуилин ушаглыг илләри гејри-ади кечиб. О, сүддән ајрыландан бир гәдәр сонра, һарадаса үч јашындан Јеһова Аллаһын Шилодакы мүгәддәс чадырында хидмәтә башлајыб. Шило онун Рамадакы ата евиндән 30 километрдән артыг мәсафәдә јерләширди. Ата-анасы Әлгәнајла Һәннә әһд етдикләри кими, оғулларыны шәрәфли хидмәтә, өмүрлүк нәзирилијә һәср етмишдиләр *. Кимсә фикирләшә биләр ки, јәгин валидејнләри ону севмирди, ондан имтина етмишди. Доғруданмы бу, белә иди?\n6 Хејр! Онлар Ишмуили мүгәддәс чадыра апаранда архајын идиләр ки, орада онун гајғысына галан олаҹаг. О, баш каһин Әлинин һимајәси алтында иди, онлар бирликдә хидмәт едирдиләр. Чадырда мүәјјән ишләри ҝөрән гадынлар да хидмәт едирди (Чых. 38:8; Һак. 11:34—40).\n7, 8. а) Ишмуилин валидејнләри ону хидмәт етмәјә неҹә һәвәсләндирирдиләр? б) Ишмуилин ата-анасы буҝүнкү валидејнләрә һансы саһәдә өрнәкдир?\n7 Әлгәнајла Һәннә әзиз балаларыны һеч вахт унутмурдулар, ахы бу көрпә дуаларынын ҹавабы иди. Һәннә Аллаһа әһд етмишди ки, оғлу олса, ону өмүрлүк мүгәддәс хидмәтә һәср едәҹәк. Һәр ил бу гајғыкеш ана баласыны ҝөрмәјә ҝәлир вә хидмәт заманы ҝејинмәси үчүн она өз әли илә тохудуғу көјнәји ҝәтирирди. Тәбии ки, балаҹа Ишмуил анасыны ҝөрәндә чох севинирди. Валидејнләри һәр ҝәлишләриндә Ишмуилә бу ҹүр јердә Јеһова Аллаһа хидмәт етмәјин бөјүк шәрәф олдуғуну ашылајырдылар. Онларын бу ҹүр нәсиһәти она гол-ганад верирди.\n8 Бу ҝүн валидејнләр Һәннә илә Әлгәнадан чох шеј өјрәнә биләрләр. Әксәр валидејнләр өвладларыны һәр шејлә тәмин етмәк үчүн дәридән-габыгдан чыхырлар, амма онларын руһани тәләбатларыны өдәмәк үчүн һеч нә етмирләр. Лакин Ишмуилин ата-анасы илк нөвбәдә өвладларынын руһанилијини дүшүнүрдү. Ишмуилин бөјүјүб бу ҹүр инсан олмасында бунун әһәмијјәти бөјүк олмушду. (Мәсәлләр 22:6 ајәсини оху.)\n9, 10. а) Мүгәддәс чадырын гурулушу неҹә иди вә Ишмуил бурадакы хидмәтинә неҹә јанашырды? (Һәмчинин һашијәјә бах.) б) Ишмуил мүгәддәс чадырда һансы иши ҝөрүрдү вә ҝәнҹләр ондан нә өјрәнә биләрләр?\n9 Ҝәлин Ишмуилин ушаглыг илләрини тәсәввүр едәк: о, Шилонун әтрафындакы тәпәләри ҝәзиб-долашыр. Шәһәри, јамаҹдан ашағыдакы дәрәни ҝөздән кечирир, Јеһованын чадырына бахыб севинир, фәрәһләнир. Чадыр мүгәддәс јер иди *. Бу јер Јеһова Аллаһын дүнјадакы јеҝанә ибадәтҝаһы иди. Чадыр Ишмуилин вахтындан тәхминән 400 ил әввәл Муса пејғәмбәрин рәһбәрлији алтында дүзәлдилмишди.\n10 Ишмуил бөјүдүкҹә Аллаһын мүгәддәс мәскәнинә мәһәббәти дә бөјүјүрдү. О, өзү һагда нөвбәти сөзләри јазмышды: «Балаҹа Ишмуил исә әјниндә кәтан дөшлүк Јеһованын һүзурунда хидмәт едирди» (1 Ишм. 2:18). Бу садә голсуз палтар Ишмуилин каһинләрә көмәк етдијини ҝөстәрирди. Ишмуил каһин нәслиндән олмаса да, сәһәрләр һәјәтин гапыларыны ачыр вә гоҹа Әлијә баш чәкирди. Чадырда хидмәт етмәк она севинҹ ҝәтирирди. Лакин һәрдән Јеһова Аллаһын евиндә елә шејләр баш верирди ки, Ишмуилин саф гәлби сызлајырды.\nНатәмизләр арасында тәмиз галды\n11, 12. а) Һүфни илә Фәнһасы ағыр ҝүнаһлара сүрүкләјән нә иди? б) Онлар мүгәддәс чадырда һансы мәнфур ишләри төрәдирдиләр? (Һәмчинин һашијәјә бах.)\n11 Балаҹа Ишмуил мәбәддә чох мурдарлыгларын шаһиди олурду. Баш каһин Әлинин Һүфни вә Фәнһас адында ики оғлу вар иди. Мүгәддәс Китабда дејилир: «Әлинин оғуллары јарамаз адамлар идиләр, Јеһоваја һөрмәт етмирдиләр» (1 Ишм. 2:12). Бу ајәдә јазылан ики фикир бир-бири илә әлагәлидир. Онлар Аллаһа һөрмәт етмәдикләри үчүн Мүгәддәс Китабда јарамаз адланырлар. Бу адамлар Аллаһын адил һөкм вә гајдаларыны һеч сајырдылар. Бу, онларын башга ағыр ҝүнаһлар етмәсинә сәбәб олмушду.\n12 Аллаһын Ганунунда каһинләрин хидмәти вә гурбанлары тәгдим етмәклә бағлы онлара верилән гајдалар јер алырды. Бу гајдалар әбәс јерә верилмәмишди. Гурбанлар ҝүнаһларын бағышланмасы үчүн Аллаһын ҝөрдүјү ишләри тәмсил едирди. Халг ҝәтирдији гурбанлар сајәсиндә Аллаһын ҝөзүндә тәмиз олуб Ондан хејир-бәрәкәт вә рәһбәрлик ала биләрди. Лакин Һүфни илә Фәнһас каһин јолдашларынын гурбанлара һөрмәтсиз јанашмасына баис олурду *.\n13, 14. а) Мүгәддәс чадырда төрәдилән мурдарлыглар сәмими гәлбли адамлара неҹә тәсир едирди? б) Нәјә ҝөрә дејә биләрик ки, Әли ата вә баш каһин кими үзәринә дүшән вәзифәни јеринә јетирмирди?\n13 Тәсәввүр един, балаҹа Ишмуилин ҝөзү гаршысында нәләр баш верир: каһинләр өзбашыналыг едир, һеч ким онларын гаршысыны алмыр. Ишмуил һеч ҹүр буну ағлына сығышдыра билмир. Чадыра раһатлыг тапмаг, иманыны мөһкәмләндирмәк үчүн ҝәлән нечә-нечә инсан, јохсул, фағыр, мәзлум орадан кор-пешман, мәјус, алчалмыш һалда чыхыр. Һүфни илә Фәнһасын чадырда хидмәт едән гадынларла зина едиб Јеһованын ганунларыны тапдаладығындан хәбәр тутанда Ишмуилин кечирдији һиссләри тәсәввүр етмәк чәтин дејил (1 Ишм. 2:22). Јәгин о үмид едирди ки, Әли һәр шеји јолуна гојаҹаг.\nӘлинин оғулларынын мәнфур әмәлләрини ҝөрәндә Ишмуилин үрәји сызлајырды\n14 Баш каһин олдуғу үчүн чадырда баш верән шејләрә ҝөрә Әли ҹавабдеһ иди. Буна ҝөрә дә вәзијјәти дүзәлдә биләҹәк јеҝанә адам о иди. О һәм дә бир ата кими оғулларынын башына ағыл гојмалы иди. Онларын һәрәкәти тәкҹә өзләринин јох, бүтүн халгын зијанына иди. Амма Әли нә ата кими, нә дә баш каһин кими үзәринә дүшәни еләмәди. Оғулларыны јүнҝүлвары мәзәммәт етди. (1 Ишмуил 2:23—25 ајәләрини оху.) Әслиндә исә онлара чох ҹидди төһмәт верилмәли иди. Онларын әмәлләри өлүмә лајиг иди!\n15. Јеһова Аллаһ Әлијә һансы һөкмү чатдырды вә Әли илә оғуллары буна неҹә јанашды?\n15 Вәзијјәт о јерә ҝәлиб чыхды ки, Јеһова Аллаһ Әлијә ады бизә мәлум олмајан бир пејғәмбәр васитәсилә һөкм хәбәри чатдырды. Аллаһ Әлијә деди: «Нә үчүн оғулларына Мәндән чох һөрмәт гојурсан?» Јеһова Аллаһ она билдирди ки, јарамаз оғулларынын икиси дә бир ҝүндә өләҹәк, нәслиндән бәла әскик олмајаҹаг, нәсли һәтта каһинликдән мәһрум олаҹаг. Амма бу ағыр һөкм нә Әлијә, нә дә оғулларына кар еләмәди (1 Ишм. 2:27—3:1).\n16. а) Бу әһвалатда балаҹа Ишмуил барәдә нә дејилир? б) Ишмуил барәдә нә дүшүнүрсүнүз?\n16 Мүгәддәс чадырда төрәдилән мурдар һәрәкәтләр Ишмуилә сирајәт етдими? Бу бәдбин әһвалатда никбин мәгамлар да јер алыб. Мәсәлән, 1 Ишмуил 2:18 ајәсиндә јазылыб: «Балаҹа Ишмуил... Јеһованын һүзурунда хидмәт едирди». Ишмуил һәтта ушаглыг илләрини Аллаһа ибадәтә һәср етмишди. Һәмин фәслин 21-ҹи ајәсиндә Ишмуил һаггында даһа да үрәкачан сөзләрә раст ҝәлирик: «Балаҹа Ишмуил исә Јеһованын өнүндә бөјүјүрдү». Бәли, Ишмуил бөјүдүкҹә Јарадана даһа да јахынлашырды. Мәһз Јеһова Аллаһла јахын мүнасибәти сајәсиндә о, натәмизләр арасында тәмиз галды.\n17, 18. а) Аллаһын ҝәнҹ хидмәтчиләри һансы саһәдә Ишмуилдән өрнәк алырлар? б) Нәдән ҝөрүнүр ки, Ишмуил дүз јол сечмишди?\n17 Ишмуил дејә биләрди ки, әҝәр баш каһин вә оғуллары үрәкләри истәјәни едирсә, мән нијә етмәјим. Амма киминсә, һәтта сәлаһијјәт саһибинин ҝүнаһ етмәси һеч кимә ҝүнаһ етмәјә һагг вермир. Бу ҝүн дә Аллаһа хидмәт едән ушаглар, әтрафларында пис нүмунәләр олса да, Ишмуилдән өрнәк алыб Јеһованын һүзурунда бөјүјүрләр.\n18 Јеһова Аллаһа сәдагәти Ишмуилә һансы хејри ҝәтирди? Мүгәддәс Китабда јазылыб: «Балаҹа Ишмуил исә бөјүјүр, һәм Јеһованын, һәм дә халгын рәғбәтини газанырды» (1 Ишм. 2:26). Ишмуил ән азындан онун үчүн дәјәрли олан инсанларын мәһәббәтини газанмышды. Ән ваҹиби исә сәдагәти она Јеһова Аллаһын рәғбәтини газандырмышды. Ишмуил әмин иди ки, ибадәт етдији Аллаһ Шилода баш алыб ҝедән мурдарлыглара сон гојаҹаг. Бәс нә вахт? Ҝеҹәләрин бириндә Ишмуил суалына ҹаваб тапыр.\n«Даныш, гулун Сәни ешидир»\n19, 20. а) Ҝеҹәјарысы Ишмуилин башына ҝәлән вагиәни нәгл един. б) Ишмуил Әлијә неҹә јанашыр? в) Ишмуил һарадан билир ки, онунла данышан Јеһова Аллаһдыр?\n19 Сәһәрин ачылмасына аз галыб. Һава һәлә ишыглашмајыб. Чырагданын титрәк ишығы чадыры ишыгландырыр. Һәр јан сүкунәт ичиндәдир. Гәфләтән бир сәс бу сүкуту позур, кимсә Ишмуили чағырыр. Ишмуил елә фикирләшир ки, ону чағыран гоҹалмыш, ҝөзләри зәифләмиш Әлидир. О, јериндән галхыб тез онун јанына гачыр. Бир тәсәввүр един, балаҹа оғлан ајагјалын гача-гача Әлинин јанына ҝедир ки, ҝөрсүн нә истәјир. Ишмуилин Әлијә еһтирам бәсләмәси, она гаршы гајғыкеш олмасы тәгдирәлајигдир. Бүтүн ҝүнаһларына бахмајараг, Әли һәлә ки, Јеһова Аллаһа баш каһин кими хидмәт едир (1 Ишм. 3:2—5).\n20 Ишмуил Әлини ојадыб дејир: «Бәли, ағам. Мәни чағырдын?» Әли исә ону чағырмадығыны дејиб јатмаға ҝөндәрир. Бу вәзијјәт бир нечә дәфә тәкрарланыр. Сонда Әли ишин нә јердә олдуғуну анлајыр. О вахтлар чох надир һалларда Јеһова Аллаһдан вәһјләр вә хәбәрләр ҝәлирди, сәбәби исә мәлумдур. Әли баша дүшүр ки, Ишмуиллә данышан Јеһова Аллаһдыр. Әли Ишмуили јатағына ҝөндәрир вә дејир ки, Јеһова Аллаһ бир дә ону чағыранда нә ҹаваб версин. Ишмуил онун сөзүнә бахыб ҝедир. Бир аздан һәмин сәс: «Ишмуил! Ишмуил!» — дејә ону чағырыр вә Ишмуил ҹаваб верир: «Даныш, гулун Сәни ешидир» (1 Ишм. 3:1, 5—10).\n21. Бу ҝүн Јеһова Аллаһ бизимлә неҹә данышыр вә нәјә ҝөрә биз Ону динләмәлијик?\n21 Нәһајәт Шилода Јеһова Аллаһа гулаг асан бир адам тапылды. Бу, Ишмуилдир. О, өмрү боју Јеһова Аллаһа гулаг асды. Бәс сиз неҹә, һәмишә Јеһова Аллаһа гулаг асырсыныз? Биз ҝөзләмәмәлијик ки, ҝеҹә јарысы гејбдән Аллаһ бизимлә данышаҹаг. Амма бу ҝүн биз мүәјјән мәнада Аллаһын сәсини ешидирик. О, бизимлә Мүгәддәс Китабын сәһифәләриндән данышыр. Әҝәр Јеһова Аллаһы диггәтлә динләсәк вә Онун сөзүнә әмәл етсәк, иманымыз ҝет-ҝедә мөһкәмләнәҹәк. Буну Ишмуилин нүмунәсиндән ҝөрмәк олар.\nИшмуил горхса да, Јеһова Аллаһын һөкм хәбәрини Әлијә чатдырыр\n22, 23. а) Ишмуилин чатдырдығы хәбәр неҹә һәјата кечир? б) Нәјин сајәсиндә Ишмуил һөрмәт газанырды?\n22 Һәмин ҝеҹә Ишмуилин һәјатында дөнүш нөгтәси олур, онун Јеһова Аллаһла мүнасибәти јени шәкил алыр. Аллаһ ону пејғәмбәри вә елчиси сечир. Әввәлҹә Ишмуил Јеһова Аллаһдан алдығы хәбәри Әлијә чатдырмаға горхур. Чүнки Јеһова Аллаһ тезликлә Әлинин аиләсинә чыхардығы һөкмү һәјата кечирәҹәк вә бу, Онун сон сөзүдүр. Лакин Ишмуил ҹәсарәтини топлајыб бу илаһи һөкмү Әлијә сөјләјир, Әли дә бу һөкмә бојун әјир. Бир мүддәт сонра Аллаһын сөзләри һәјата кечир. Исраиллиләр филиштлиләрлә дөјүшә чыхыр вә Һүфни илә Фәнһас ејни ҝүндә һәлак олур. Әли исә Јеһова Аллаһын мүгәддәс сандығынын дүшмән әлинә кечдијини ешидәндә кәтилдән јыхылыб өлүр (1 Ишм. 3:10—18; 4:1—18).\n23 Ишмуилә ҝәлдикдә исә, о, инсанларын гаршысында Аллаһын садиг пејғәмбәри кими һөрмәт газанмаға давам едир. Мүгәддәс Јазыларда дејилир ки, Јеһова Аллаһ Ишмуиллә иди вә онун васитәси илә сөјләдији пејғәмбәрликләрин һамысыны һәјата кечирирди. (1 Ишмуил 3:19 ајәсини оху.)\n«Ишмуил Јеһоваја јалварды»\n24. Исраиллиләр Ишмуилдән нә тәләб етдиләр вә нәјә ҝөрә бу, ағыр ҝүнаһ иди?\n24 Бәс исраиллиләр Ишмуил кими, Аллаһа садиг галдылармы? Хејр! Бир мүддәт сонра онлар билдирдиләр ки, даһа пејғәмбәрин онлара һакимлик етмәсини истәмирләр, башга халгларда олдуғу кими падшаһ истәјирләр. Јеһова Аллаһын бујруғу илә Ишмуил онларын истәјини јеринә јетирди. Амма халга неҹә ағыр ҝүнаһа јол вердикләрини баша салмаг лазым иди. Чүнки падшаһ истәмәклә, әслиндә, онлар Ишмуили јох, Јеһова Аллаһы рәдд едирдиләр! Мәһз бу сәбәбә Ишмуил ҹамааты Ҝилгала топлајыб.\nИшмуил Јеһова Аллаһа иманла дуа едир, Јеһова Аллаһ да онун дуасыны ешидиб шимшәк чахдырыр\n25, 26. Ишмуил халга ҝүнаһынын ағырлығыны неҹә баша салыр?\n25 Ҝәлин биринҹи абзасда тәсвир етдијимиз сәһнәјә гајыдаг. Јашлы Ишмуил үсјанкар исраиллиләрә мүраҹиәт едир. Онлара өмрү боју Аллаһа садиг галдығыны сөјләјир. Сонра үз тутуб Јеһоваја јалварыр, Ондан шимшәк чахдырмасыны диләјир (1 Ишм. 12:17, 18).\n26 Һеч гураглыг вахты шимшәк чахар?! Белә шеји нә ҝөрән олуб, нә ешидән. Ола билсин, Ишмуилин диләји ҹамаатын арасындан кимәсә гәрибә ҝәлир, киминсә ҝүлмәји тутур. Амма бу, чох чәкмир. Гәфләтән ҝөјүн үзүнү гара булудлар алыр. Күләк галхыб зәмидәки сүнбүлләри јерә јатырыр. Шимшәк ҝурулдајыб нәрә чәкир, ҝурултудан гулаг батыр. Вә будур, јағыш јағыр. Буну ҝөрән халгы Јеһова Аллаһын вә Ишмуилин зәһми басыр. Нәһајәт ки, онлар ҝүнаһларынын нә гәдәр ағыр олдуғуну баша дүшүрләр (1 Ишм. 12:18, 19).\n27. Јеһова Аллаһ Ишмуил кими иманлы инсанлара неҹә јанашыр?\n27 Бу үсјанкар халгын үрәјинә Ишмуил јох, Јеһова Аллаһ јол тапды. Ишмуил ушаглыгдан та гоҹаланадәк Јеһова Аллаһа садиг галды вә Аллаһ ону мүкафатсыз гојмады. Јеһова Аллаһ дәјишмәздир. О, бу ҝүн дә Ишмуил кими иман саһиби олан һәр кәсә арха вә дајагдыр!\n^ абз. 5 Нәзири әһди верән адам дилинә ички вурмамалы вә сачыны кәсмәмәли иди. Әксәр һалларда бу әһд мүәјјән мүддәтә, бәзән исә өмүрлүк верилирди. Шимшон, Ишмуил вә Вәфтизчи Јәһја өмүрлүк нәзири идиләр.\n^ абз. 9 Мүгәддәс чадыр дүзбуҹаг шәклиндә иди, онун чәрчивәләри тахтадан дүзәлдилмишди. Онун дүзәлдилмәсиндә ән кејфијјәтли материаллардан — суити дәрисиндән, нахышлы парчалардан, баһалы ағаҹдан һазырланмыш, үстү гызыл вә ҝүмүшлә өртүлмүш тахталардан истифадә олунмушду. Чадырын һәјәти дә дүзбуҹаг шәклиндә иди. Һәјәтдә бөјүк гурбанҝаһ јерләширди. Сонралар һәјәтдә каһинләр үчүн отаглар да тикилмишди. Јәгин ки, Ишмуил бу отагларын бириндә јашајырды.\n^ абз. 12 Ишмуилин әһвалатында буну ҝөстәрән ики мәгам гәләмә алыныб. Биринҹиси, јарамаз каһинләр Ганунда гурбанларла бағлы верилән ҝөстәриши позурдулар. Ганунда гурбанын һансы һиссәсинин каһинләрә чатаҹағы јазылмышды (Ган. 18:3). Онлар исә өз билдикләрини едирдиләр. Кимсә гурбан ҝәтирәндә онлар хидмәтчиләрини ҝөндәрирдиләр ки, чәнҝәли газана салыб, чәнҝәлә кечән ән јахшы тикәни ҝөтүрүб ҝәтирсинләр. Бундан башга, ҹамаат гурбанларыны гурбанҝаһда јандырмаға ҝәтирәндә бу јарамаз каһинләр хидмәтчиләрини ҝөндәрирдиләр ки, гурбанын пији һәлә Јеһова Аллаһа тәгдим олунмамыш һәдә-горху ҝәлиб онлардан чиј әт алсынлар (Лав. 3:3—5; 1 Ишм. 2:13—17).\nИшмуилә ушаглыг илләриндә ҝүҹлү имана саһиб олмаға нә көмәк етмишди?\nИшмуилин иманы она пис тәсирләрә гаршы дурмаға неҹә көмәк етди?\nИшмуил иманы сајәсиндә горхуну неҹә дәф етди?


Q=0	C=0	SS=0	LS=0	PS=0	DC=0	LC=0	SD=0	BS=2	G0=4	G1=4	G2=2	DLID=az_RU	BODY=Авропа өлкәләри интиһар етмәкдәдирләр\niyun 20, 2022 - 9:35 PM Хәбәрин коду : 1268637 Мәнбә : ABNA24 Link:\n"Роснефт" ширкәтинин рәһбәри билдириб ки, Авропа өлкәләри Русијаја гаршы санксијалар тәтбиг етмәклә, енержи илә интиһар етмәкдәдирләр.\nАБНА24 Хәбәр Верир , Авропа өлкәләри Русија-Украјна мүһарибәсинин башланмасы илә сон бир нечә ај әрзиндә Русијаја тәзјиг ҝөстәрмәк үчүн мүхтәлиф санксија пакетләрини гәбул едиб, иҹраја гојублар. Амма бу санксијалар һазырда, Русијанын енержи мәнбәләриндән сон дәрәҹә асылы олан Авропа өлкәләри үчүн шәраити сәртләшдирибдир. Һазырда Авропада јанаҹағын гијмәти кәскин шәкилдә артыб. Нәтиҹәдә бир чох маллар вә хидмәтләрин гијмәтләри дә артыбдыр. Белә ки, бир чох Авропа өлкәси инфлјасијанын артмасы вә игтисади инкишафын азалмасы илә үзләшир.\n"Роснефт" ширкәтинин рәһбәри Игор Сечин Санкт-Петербургда кечирилән бејнәлхалг игтисади форумда билдирибдир ки, Авропа өлкәләри Русијаја гаршы санксијалар тәтбиг етмәклә, өз ајагларына атәш ачмагдадырлар.\nРусија президенти Владимир Путин дә бу форумдакы чыхышында Авропа Бирлијинин анти-Русија санксијаларыны тәнгид едиб вә онлары дәлиҹәсинә вә ағылсыз һәрәкәтләр адландырыб.\nПутин "санксија гыздырмасы"нын хәрҹләрини тәкҹә ҹари илдә тәхминән 400 милјард доллар елан вә гејд едиб ки, Авропа Бирлијинин сијасәтчиләри өз өлкәләринин игтисадијјатларына ҹидди зәрбәләр вурублар; бу да јүксәк инфлјасијаја сәбәб олубдур.\nАвропа Бирлији сон заманлар Русијадан хам нефтин алынмасына гадағанын гојулмасы барәдә разылыға ҝәлдиләр, амма бу разылашма там шәкилдә олмајыб, үч өлкә үчүн ҝүзәштләр нәзәрдә тутубдур.


Q=16	C=4	SS=8	LS=8	PS=0	DC=0	LC=0	SD=0	BS=0	G0=19	G1=14	G2=7	DLID=az_RU	BODY=Үрәкдән неҹә бағышлаја биләрик? (Колослулара 3:13)\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Кирибати Конго Литва Македонија Малта Мјанма Нидерланд Норвеч Раратонга Самоа Соломон Адалары пиҹини Таити Тувалу Увеа Украјна Фиҹи Хмонг (ағ) Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли ајмара бенгал бислама болгар варај га газах гарифуна гуарани гуахиро гуҹарат гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исоко испан италјан каннада каонде карен (сго) каталан кечуа (Боливија) кикамба киконго кикујју килуба кимбунду кинјаруанда кирунди кисонге кисси кичуа (Имбабура) кореја коса крио латыш лингала лози лувале луганда малагаси малај малајалам маратһ мајја маҹар мизо михе монгол науатл (Шимали Пуебла) науатл (мәркәзи) нгабар ндау ндебеле (Зимбабве) нзема нјанека нјунгве олу конзо осетин папјаменто (Аруба) папјаменто (Күрасао) пиҹин (Камерун) полјак португал пәнҹаб румын рунјанкоре рус санго сапотек (Истм) себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тив тигре ток-писин тотонак тсонга тумбука түрк умбунду урду фарс фин франсыз хорват чех чибемба чилуба читонга читонга (Малави) чичева шона јапон јоруба јунан ҝүрҹү Һаити креолу һауса һилигајнон һинд һири-моту әрәб\nМҮГӘДДӘС КИТАБ ПРИНСИПИ. «Биринизин диҝәриндән шикајәти олса да, бир-биринизи үрәкдән бағышлајын. Јеһова сизи үрәкдән бағышладығы кими, сиз дә бир-биринизи үрәкдән бағышламалысыныз» (Колослулара 3:13).\nМәнасы. Мүгәддәс Китабда ҝүнаһ борҹла, бағышламаг исә борҹу силмәклә мүгајисә олунур (Лука 11:4). Бир мәнбәдә дејилир ки, Мүгәддәс Јазыларда «бағышламаг» кими тәрҹүмә олунан јунан сөзү «борҹу унутмаг, ону тәләб етмәмәк» демәкдир. Әҝәр бизә гаршы сәһв едән адамы бағышлајырыгса, онун ҝәлиб биздән үзр истәмәсини ҝөзләмәмәлијик. Бағышламаг бизә гаршы едилән сәһвләрә ҝөз јуммаг вә ја вурулан јараја әһәмијјәт вермәмәк демәк дејил. Бу, шикајәтләнмәјә әсасымыз олса белә, үрәјимиздән инҹиклији чыхарыб атмаг демәкдир.\nФајдасы. Һамымыз гејри-камил вә ҝүнаһлыјыг (Ромалылара 3:23). Буна ҝөрә дә башгаларыны бағышламалыјыг, чүнки ҝеҹ-тез биз дә бағышланмаға еһтијаҹ дујаҹағыг. Үстәлик, бағышламағын өзүмүзә дә фајдасы олаҹаг. Һансы фајдасы?\nБашгаларыны бағышламајыб үрәјимиздә гәзәбин вә инҹиклијин көк атмасына јол вермәклә, өзүмүзә зәрәр вуруруг. Бу, бизи севинҹдән мәһрум едир, һәјатымызы зәһәрләјир вә гәм дәрјасына батырыр. Үстәлик, сағламлығымыза да ҹидди зијан вурур. «Америка Кардиолоҝија Коллеҹи журналы»нда Др. Јоичи Чиданын вә психолоҝија елмләри үзрә профессор Ендрју Стептонун сөзләри ҝәтирилир: «Сон арашдырмалара ҝөрә гәзәб вә әдавәт үрәк таҹ дамар хәстәлијинә ҝәтириб чыхарыр».\nИнди исә ҝәлин бағышламағын фајдаларына бахаг. Башгаларыны үрәкдән бағышлајанда арамызда бирлији вә сүлһү горумуш олуруг, беләҹә, мүнасибәтләрә хәләл дәјмир. Ән әсасы, белә етмәклә ҝүнаһкарлары үрәкдән бағышлајан вә биздән дә буну ҝөзләјән Аллаһа бәнзәјирик (Марк 11:25; Ефеслиләрә 4:32; 5:1).


Q=3	C=2	SS=1	LS=0	PS=0	DC=0	LC=0	SD=0	BS=2	G0=151	G1=119	G2=41	DLID=az_RU	BODY=Јусифлә Мәрјәм Бејтләһмә ҝедир вә Иса орада доғулур | Әсил иман\nОН СӘККИЗИНҸИ ФӘСИЛ\nО, ешитдикләринин мәнасы үзәриндә дүшүнүрдү\n1, 2. Мәрјәмҝил һара ҝедир вә нәјә ҝөрә Мәрјәмә јол ҝетмәк чәтиндир?\nМӘРЈӘМ нечә саатдыр ки, улағын белиндә јол ҝедир, о, чох јорғундур. Јусиф габагда ҝедир. Онларын сәфәри Бејтләһмәдир. Мәрјәм јенә бәтниндә ушағын тәрпәндијини һисс едир.\n2 Мәрјәм һамиләлијинин сонунҹу ајындадыр. Инҹилдә јазылыб: «Мәрјәм бир аздан доғмалы иди» (Лука 2:5). Јусифлә Мәрјәм тарлаларын јанындан кечдикҹә јәгин јер шумлајан, тохум сәпән кәндлиләр Мәрјәми ҝөрүб фикирләширләр ки, нә үчүн бу гадын белә вәзијјәтдә јола чыхыб. Доғрудан да, Мәрјәми Насирәдән чыхыб узаг сәфәрә јолланмаға нә вадар едиб?\n3. Мәрјәм һансы тапшырығы алмышды вә бу фәсилдә биз онун һаггында нә өјрәнәҹәјик?\n3 Бир нечә ај бундан габаг бу ҹаван јәһуди гыз һәлә һеч кәсин алмадығы бир тапшырыг алмышды. О, Аллаһын Оғлуну, ҝәләҹәк Мәсиһи дүнјаја ҝәтирмәли иди (Лука 1:35). Доғуш вахты јахынлашанда бу сәфәрә чыхмаг лазым ҝәлди. Гаршыда Мәрјәми иманыны сынаға чәкән чәтинликләр ҝөзләјир. Ҝәлин ҝөрәк она иманыны горумаға нә көмәк едир.\n4, 5. а) Јусифлә Мәрјәм нәјә ҝөрә Бејтләһмә ҝедир? б) Сезарын фәрманы һансы пејғәмбәрлијин јеринә јетмәсинә јол ачды?\n4 Бу әрәфәдә јола чыхан тәкҹә Јусифлә Мәрјәм дејил. Бу јахынларда Сезар Август өлкә әһалисинин сијаһыја алынмасы илә бағлы фәрман вериб. Фәрмана ҝөрә, һәр кәс әслән мәнсуб олдуғу шәһәрә ҝедиб гејдијјатдан кечмәлидир. Јусиф дә бу әмрә табе олду. Мүгәддәс Китабда јазылыб: «Јусиф дә Давуд евиндән вә нәслиндән олдуғуна ҝөрә Ҹәлиләнин Насирә шәһәриндән чыхыб Јәһудијјәјә, Давудун Бејтләһм адланан шәһәринә јола дүшдү» (Лука 2:1—4).\n5 Фәрманын мәһз бу вахт чыхмасы тәсадүфи дејилди. Тәхминән једди јүз ил әввәл Микә пејғәмбәр демишди ки, Мәсиһ Бејтләһмдә доғулаҹаг. Мараглыдыр ки, Насирәдән ҹәми 11 километр аралыда Бејтләһм адлы бир шәһәр вар иди. Лакин пејғәмбәрликдә дејилмишди ки, Мәсиһ Бејтләһм Әфратда доғулаҹаг. (Микә 5:2 ајәсини оху.) Насирәдән Бејтләһм Әфрат кәндинә ҝетмәк үчүн, Сәмәријјәдән кечәрәк дәрәли-тәпәли јолларла тәхминән 130 километр јол гәт етмәк лазым иди. Јусифҝил гејдијјатдан кечмәк үчүн мәһз Бејтләһм Әфрата ҝетдиләр. Чүнки һәр икиси әслән Бејтләһм Әфратдан олан Давуд падшаһын нәслиндән идиләр.\n6, 7. а) Нәјә ҝөрә јола чыхмаг Мәрјәмә чәтин иди? б) Мәрјәмин әрдә олмағы һәјатына неҹә тәсир етди? (Һәмчинин һашијәјә бах.)\n6 Һамилә вәзијјәтдә јола чыхмаг Мәрјәм үчүн чәтин олса да, о, Јусифин гәрары илә разылашды. Еһтимал ки, һәмин вахт октјабр ајынын әввәли иди. Гураглыг мөвсүмүнүн ахырлары иди, јәгин нарын јағышлар јағырды. Үстәлик, Бејтләһм тәпәнин башында, 760 метр јүксәкликдә јерләширди. Бир нечә ҝүн јол ҝедәндән сонра тәпәнин башына галхмаг Мәрјәмә чох чәтин олаҹагды. Еһтимал ки, сәфәр адәтән олдуғундан чох чәкәҹәкди, чүнки Мәрјәмә ара-сыра дајаныб динҹәлмәк лазым ҝәләҹәкди. Адәтән һамилә гадынлар доғмаға аз галмыш евдән узаға ҝетмирләр, аиләләринин, достларынын јанында олурлар ки, доғуш санҹылары тутанда онлара көмәк едән олсун. Шүбһәсиз, Мәрјәмин узун сәфәрә чыхмасы ҹәсарәтли аддым иди.\nБејтләһмә сәфәр асан дејилди\n7 Бүтүн бу чәтинликләрә бахмајараг, Јусиф Мәрјәмлә бирликдә гејдијјатдан кечмәјә ҝетди. Мүгәддәс Китабда јазылыб ки, о, артыг Мәрјәмлә евләнмишди (Лука 2:4, 5). Мәрјәм әрдә олдуғу үчүн даһа тәкбашына гәрар верә билмәзди. О, әрини аиләнин башчысы һесаб едир вә Аллаһын аиләдә бир гадын кими она ајырдығы ролу иҹра едәрәк әринин гәрарларыны дәстәкләјирди *. Беләҹә, Мәрјәм әринә итаәт етмәклә иманлы гадын олдуғуну ҝөстәрди.\n8. а) Ола билсин, Мәрјәм һансы сәбәбләрә ҝөрә Бејтләһмә ҝетмәјә разы олмушду? б) Мәрјәм Аллаһын хидмәтчиләринә нәдә өрнәк гојуб?\n8 Мараглыдыр, Мәрјәм јалныз әринә табе олдуғу үчүн јола чыхмышды? Бәлкә, о, Мәсиһин Бејтләһмдә доғулаҹағы барәдә пејғәмбәрлији билирди? Мүгәддәс Китабда бу барәдә һеч нә дејилмир. Бәлкә дә, билирди, чүнки дин рәһбәрләриндән тутмуш ади адамлара кими, һәр кәсин бу пејғәмбәрликдән хәбәри вар иди (Мәт. 2:1—7; Јәһ. 7:40—42). Һәмчинин Мәрјәм Мүгәддәс Јазылары да јахшы билирди (Лука 1:46—55). Ола билсин, Мәрјәм ја әринә итаәт етдији үчүн, ја фәрмана табе олдуғу үчүн, ја Аллаһын пејғәмбәрлијинин јеринә јетмәси үчүн, ја да бүтүн бу сәбәбләрә ҝөрә Бејтләһмә јола дүшмәјә разылашды. Сәбәб нә олурса олсун, әсас одур ки, о, бу һәрәкәтилә һамымыза ҝөзәл өрнәк гојуб. Јеһова Аллаһ һәм кишидә, һәм дә гадында итаәткарлығы вә һәлимлији чох гијмәтләндирир. Мәрјәм Аллаһын бүтүн хидмәтчиләри үчүн ҝөзәл өрнәкдир, чүнки јашадығымыз зәманәдә инсанларын әксәријјәти һеч кимә табе олмаг истәмир.\n9, 10. а) Бејтләһмә јахынлашдыгҹа, ола билсин, Јусифлә Мәрјәм нә һагда дүшүнүр? б) Јусифлә Мәрјәм һарада ҝеҹәләмәли олур вә нәјә ҝөрә?\n9 Јәгин Мәрјәм узагдан Бејтләһми ҝөрәндә раһат нәфәс алыр. Онлар тәпәнин башына галхыр, зејтунлуглардан кечирләр. (Зејтун ән ахырда јығылан мәһсуллардан бири иди.) Јәгин јухары галха-галха бу балаҹа кәндин тарихи барәдә дүшүнүрләр. Микә пејғәмбәрин дедији кими, бу јер Јәһуда шәһәрләри арасында ады чәкилмәјәҹәк гәдәр кичикдир. Амма тәхминән мин ил габаг бурада Буәз, Наимә, Давуд падшаһ дүнјаја ҝәлмишди.\n10 Мәрјәмлә Јусиф кәндә ҝирир. Кәнд адамла долудур. Ҹамаат гејдијјатдан кечмәјә ҝәлиб. Одур ки, Јусифлә Мәрјәм меһманханада јер тапа билмир *. Онлар әлаҹсыз галыб төвләдә ҝеҹәләмәли олурлар. Мәрјәм өмрүндә кечирмәдији ағрылар кечирир, ағры ҝет-ҝедә артыр. Јәгин арвадынын әзаб чәкдијини ҝөрәндә Јусиф чох пис олур. Белә бир јердә, төвләдә Мәрјәмин доғуш санҹылары башлајыр.\n11. а) Нәјә ҝөрә гадынлар Мәрјәмин нәләр кечирдијини баша дүшә биләр? б) Иса Мәрјәмин о бири ушагларындан нә илә фәргләнирди?\n11 Мәрјәмин нәләр кечирдијини гадынлар јахшы баша дүшәр. Тәхминән дөрд мин ил әввәл Јеһова Аллаһ демишди ки, бүтүн гадынлар ҝүнаһ уҹбатындан доғуш заманы кәскин ағрылар кечирәҹәк (Јар. 3:16). Мәрјәм дә ади гадын иди. Һәвари Лука Мәрјәмин кечирдији ағрылары тәсвир етмәјиб, садәҹә јазыб ки, «Мәрјәм бир оғлан ушағы доғду. Бу, онун илки иди» (Лука 2:7). Бәли, бу, онун илки иди. Мәрјәмин ән азы једди ушағы олмушду вә бу ушаг онлардан биринҹиси иди (Марк 6:3). Амма бу ушаг о бириләрдән фәргләнирди. О, тәкҹә Мәрјәмин илки дејилди, һәм дә бүтүн хилгәтин илки, Јеһова Аллаһын јаратдығы илк варлыг иди (Кол. 1:15).\n12. а) Мәрјәм ушағы доғандан сонра һара гојду? б) Исанын доғулмасы неҹә тәсвир олунур, бәс әслиндә неҹә олуб?\n12 Мүгәддәс Китабда јазылыб ки, Мәрјәм «ушағы бәләјиб төвләдә ахура гојду» (Лука 2:7). Исанын доғулмасы Милад тамашаларында, рәсм әсәрләриндә вә филмләрдә чох сентиментал, реаллыгдан узаг тәсвир олунур. Ҝәлин ҝөрәк әслиндә неҹә олуб. Гејд етдијимиз кими, Јусифлә Мәрјәм төвләдә ҝеҹәләмәли олур. Адәтән төвләдә һавасызлыг олур, тәмизликдән исә данышмаға дәјмәз. Мәрјәм ушағы доғандан сонра ону ахура, һејванларын јемләндији јерә гојур. Һансы валидејн өвладынын төвләдә доғулмағыны истәјәр?! Әксәр валидејнләр ушагларына ән ҝөзәл шејләри арзулајырлар. Әлбәттә ки, Јусифлә Мәрјәм дә Аллаһын Оғлуна ән јахшы шејләри бәхш етмәк истәјәрдиләр.\n13. а) Мәрјәмлә Јусиф чәтин вәзијјәтдә неҹә даврандылар? б) Һикмәтли валидејн Јусифлә Мәрјәмдән нәдә өрнәк алмалыдыр?\n13 Вәзијјәт нә гәдәр чәтин олса да, онлар бу вәзијјәтлә барышдылар вә нә баҹардыларса, ону еләдиләр. Диггәт јетирәк ки, Мәрјәм өзү ушағын гајғысына галды, ону сәлигә илә бәләди, еһмалҹа ахура гојду ки, исти вә раһат јердә јатсын. Мәрјәм һәтта белә чәтин шәраитдә ушағы үчүн әлиндән ҝәләни етди. Мәрјәм дә, Јусиф дә јахшы билирди ки, ән ваҹиби ушагларына Јеһова Аллаһа севҝи ашыламагдыр. (Ганунун тәкрары 6:6—8 ајәләрини оху.) Аллаһа ибадәтин ваҹиб сајылмадығы бу дүнјада һикмәтли валидејн өвладынын тәрбијәсиндә руһани дәјәрләрә өнәм вермәлидир.\nЈусифлә Мәрјәм руһланыр\n14, 15. а) Нәјә ҝөрә чобанлар тәләм-тәләсик Бејтләһмә ҝәлибләр? б) Чобанлар ушағы ҝөрәндә нә едирләр?\n14 Гәфилдән төвләдәки сакитлик позулур. Бир дәстә чобан тәләсик төвләјә ҝирир. Онлар Јусифлә Мәрјәми, ән әсасы исә ушағы ҝөрмәјә ҝәлибләр. Онлар һәјәҹан ичиндәдирләр, севинҹдән үзләри ишыг сачыр. Чобанлар гојун отардыглары тәпәләрдән гачыб ҝәлибләр *. Тәәҹҹүб ичиндә олан Јусифлә Мәрјәмә бир аз әввәл ҝөрдүкләри мөҹүзәни нәгл едирләр. Ҝеҹәјарысы гәфилдән онларын гаршысында бир мәләк пејда олмушду. Јеһова Аллаһын ҹалалы әтрафа нур сачмышды. Мәләк чобанлара демишди ки, индиҹә Бејтләһмдә Мәсиһ доғулуб. Онлар ону ахурун ичиндә, бәләкдә тапаҹаглар. Сонра чох мөһтәшәм бир шеј баш вермишди, сајсыз-һесабсыз мәләкләр пејда олуб Аллаһы мәдһ етмишди (Лука 2:8—14).\n15 Тәләм-тәләсик Бејтләһмә ҝәлән бу садәгәлбли адамлар мәләјин тәсвир етдији кими көрпәни ахурда ҝөрәндә јәгин чох севинирләр. Онлар ешитдикләри шад хәбәри ҝизләтмирләр. Мүгәддәс Китабда јазылыб: «Мәләјин... сөјләдикләрини онлара данышдылар. Чобанларын дедикләрини ешидәнләр мат-мәәттәл галдылар» (Лука 2:17, 18). О вахт дин хадимләри чобанлары адам јеринә гојмурдулар. Амма Јеһова Аллаһ бу садәгәлбли, иманлы инсанлара дәјәр верирди. Ҝөрәсән, чобанларын зијарәти Мәрјәмә неҹә тәсир едир?\nЈеһова Аллаһ бу садәгәлбли, иманлы инсанлара дәјәр верирди\n16. Мәрјәмин дәрин дүшүнән инсан олдуғу нәдән ҝөрүнүр вә мөһкәм иман саһиби олмаға она әсасән нә көмәк етмишди?\n16 Мәрјәм һалсыз олса да, чобанларын һәр кәлмәсинә диггәтлә гулаг асыр. О, садәҹә гулаг асмыр, ешитдикләрини үрәјиндә сахлајыр, онларын мәнасы үзәриндә дүшүнүр (Лука 2:19). Мәрјәм дәрин дүшүнән гадындыр. О баша дүшүр ки, мәләјин чатдырдығы хәбәр чох ваҹиб хәбәрдир. Јеһова Аллаһ истәјир ки, Мәрјәм оғлунун неҹә ваҹиб шәхсијјәт олдуғуну билсин. Бу сәбәбдән Мәрјәм ешитдикләрини үрәјиндә сахлајыр ки, ҝәләҹәкдә онларын үзәриндә дүшүнсүн. Мәһз буна ҝөрә Мәрјәм өмрү боју иманда мөһкәм галды. (Ибраниләрә 11:1 ајәсини оху.)\nМәрјәм чобанларын һәр кәлмәсинә диггәтлә гулаг асырды вә бунлары үрәјиндә сахлајырды\n17. Мәрјәмдән өрнәк алараг Мүгәддәс Китабдан охудугларымыза неҹә јанашмалыјыг?\n17 Биз Мәрјәмдән өрнәк алмалыјыг. Јеһова Аллаһ Өз Кәламында чох ваҹиб фикирләр јаздырыб. Амма орада јазыланлар бизә фајда ҝәтирсин дејә, онлара дүзҝүн мүнасибәт бәсләмәлијик. Мүгәддәс Китабы һәр ҝүн охумалыјыг, она әдәби китаб кими јох, Аллаһдан назил олан китаб кими јанашмалыјыг (2 Тим. 3:16). Һәмчинин Мәрјәм кими орадан өјрәндикләримизи үрәјимизә һәкк етмәли вә онларын мәнасы үзәриндә дүшүнмәлијик. Әҝәр Мүгәддәс Китабдан охудугларымыз барәдә дүшүнсәк вә Јеһова Аллаһын нәсиһәтләринә неҹә әмәл едәҹәјимизи фикирләшсәк, иманымыз ҝет-ҝедә ҝүҹләнәҹәк.\nМәрјәмин үрәји илаһи кәлмәләрлә долур\n18. а) Јусифлә Мәрјәм Мусанын Ганунуна әсасән, нә едир? б) Јусифлә Мәрјәмин ҝәтирдији гурбандан онларын мадди дуруму барәдә нә өјрәнирик?\n18 Ушаг сәккиз ҝүнлүк оланда Јусифлә Мәрјәм Мусанын Ганунуна әсасән, ону сүннәт едирләр вә Ҹәбрајыл мәләјин бујурдуғу кими, адыны Иса гојурлар (Лука 1:31). Ушағын гырх ҝүнү тамам оланда ону Бејтләһмдән һарадаса 10 километр аралыда јерләшән Јерусәлимдәки мәбәдә апарырлар. Ганунда касыблар үчүн нәзәрдә тутулан пакланма гурбаныны (бир ҹүт гумру гушу, ја да бир ҹүт ҝөјәрчин) ҝәтирирләр. Бәлкә дә, онлар башга валидејнләр кими гоч гурбаны ҝәтирә билмәдикләри үчүн пис олурлар, амма имканлары дахилиндә Ганунун тәләбинә әмәл едирләр. Әсас одур ки, мәбәддә онларын иманы чох мөһкәмләнир (Лука 2:21—24).\n19. а) Мәрјәм Шәмунун һансы сөзләрини үрәјинә һәкк едир? б) Һәннә ушағы ҝөрәндә нә едир?\n19 Мәбәддә Шәмун адында гоҹа бир киши јахынлашыб онларла данышыр. Мәрјәм онун дедији сөзләри үрәјинә һәкк едир. Аллаһ Шәмуна сөз вермишди ки, Мәсиһи ҝөрмәмиш өлмәјәҹәк. Инди Јеһова Аллаһын мүгәддәс руһу она бу көрпәнин вәд олунмуш Хиласкар олдуғуну ачыр. Шәмун һәмчинин Мәрјәмин бир ҝүн јара алаҹағыны сөјләјир. Она дејир ки, онун бағрыны, санки, гылынҹ јараҹаг (Лука 2:25—35). Бу сөзләр Мәрјәми һәмин ағыр ҝүнә, отуз үч ил сонра баш верәҹәк һадисәјә һазырлајыр. Сонра балаҹа Исаны пејғәмбәр Һәннә ҝөрүр. О, Јерусәлимин гуртулушуну ҝөзләјәнләрә Иса һагда данышмаға башлајыр. (Лука 2:36—38 ајәләрини оху.)\nЈусифлә Мәрјәм Јеһова Аллаһын мәбәдиндә чох руһланыр\n20. Нәјә ҝөрә демәк олар ки, Јусифлә Мәрјәм көрпә Исаны мәбәдә ҝәтирмәклә дүз еләмишдиләр?\n20 Нә јахшы ки, Јусифлә Мәрјәм көрпәни Јеһова Аллаһын мәбәдинә ҝәтирмишдиләр! Бунунла онлар оғулларына мәбәдә ҝәлмәји алышдырмаг үчүн илк аддымы атдылар. Мәбәддә олдуглары вахт Јеһова Аллаһа имканлары чатан гурбаны тәгдим етдиләр, орада нәсиһәт алдылар вә руһландылар. Мәрјәм о ҝүн мәбәддән чыханда иманы даһа да мөһкәмләнмишди, үрәји илаһи кәлмәләрлә долуб-дашырды. Јәгин о, бу кәлмәләр барәдә дүшүнүр вә онлары башгаларына чатдырырды.\n21. Мәрјәм кими иманымызы неҹә ҝүҹләндирә биләрик?\n21 Бу ҝүн Јусифлә Мәрјәмдән нүмунә ҝөтүрән валидејнләри ҝөрмәк чох хошдур! Мәсиһи валидејнләр мүнтәзәм олараг өвладларыны ибадәт ҝөрүшләринә ҝәтирирләр. Бу валидејнләр Аллаһын јолунда баҹардыгларыны едирләр, онлар өз сөзләри илә иман баҹы-гардашларыны руһландырырлар вә ибадәт ҝөрүшләриндән руһән мөһкәм, хошбәхт һалда евләринә гајыдырлар. Бу ҝөрүшләрдән алдыглары ҝөзәл руһани немәтләри башгалары илә бөлүшүрләр. Бу ҹүр инсанларла бир јерә топлашмаг чох ҝөзәлдир! Бу ҝөрүшләрә мүнтәзәм ҝәлсәк, Мәрјәм кими, бизим дә иманымыз ҝет-ҝедә ҝүҹләнәҹәк.\n^ абз. 7 Бу сәфәрлә Мәрјәмин Илсәбаҝилә ҝетмәси арасында бир фәрги ҝөрмәк олар. Лука 1:39 ајәсиндә јазылыб ки, Мәрјәм дәрһал јығышыб ҝетди. Бу һалда онун нишанлы, амма субај бир гыз кими Јусифлә мәсләһәтләшмәдән јола чыхмаг ихтијары вар иди. Онлар евләнәндән сонра исә вәзијјәт дәјишди. Лука 2:4 ајәсиндә јазылыб ки, Јусиф Бејтләһмә јола дүшдү. Бу, о демәкдир ки, јола чыхмаг гәрарыны Мәрјәм јох, Јусиф вермишди.\n^ абз. 10 О дөврдә шәһәрләрдә јолчуларын ҝеҹәләмәси үчүн меһманханалар олурду.\n^ абз. 14 Чобанларын өз сүрүләри илә һәмин вахт чөллүкдә ҝеҹәләмәси Мүгәддәс Китаб хронолоҝијасындакы бир мәгамын доғрулуғуну тәсдиг едир: Мәсиһ һарадаса октјабр ајынын әввәлләриндә доғулуб. О, декабрда доғула билмәзди, чүнки бу вахт сүрүнү евә јахын јердә сахлајырдылар.\nМәрјәм неҹә табечилик вә итаәткарлыг ҝөстәрди?\nКасыб олса да, Мәрјәмин Аллаһын тәләбини јеринә јетирмәјиндән нә өјрәнирик?\nМәрјәмин дәрин дүшүнән, Аллаһын сөзләринә дәјәр верән гадын олдуғу нәдән ҝөрүнүр?\nҺансы саһәләрдә Мәрјәмдән өрнәк ала биләрик?


Q=16	C=0	SS=0	LS=16	PS=0	DC=0	LC=0	SD=0	BS=1	G0=3	G1=3	G2=3	DLID=az_RU	BODY=Молла Бәрадар етираз олараг Кабилдән Гәндәһара јола дүшүб, Талибан дахили ихтилафларла үз-үзәӘһли Бејт (әлејһимус сәлам) -АБНА- Хәбәр Аҝентлији – Shia News\nsentyabr 15, 2021 - 9:42 PM Хәбәрин коду : 1180189 Мәнбә : АБНА Хәбәр Аҝентлији Link:\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, Талибан кабинети башчысынын биринҹи мүавини Молла Бәрадарин етираз әламәти олараг Кабили тәрк едиб, Гәндәһара ҝетдији дејилир.\nБәзи гејри-рәсми Талибан мәнбәләри, Талибан кабинети башчысынын биринҹи мүавини Молла Бәрадар илә Талибан Мүһаҹирлә Назирлијинин рәһбәри вәзифәсини иҹра едән Хәлил Рәһман Һаггани вә әмиси Сираҹуддин Һаггани арасындакы мүбаһисәдән сонра етираз әламәти олараг Кабулу тәрк етдијини вә Гәндәһара ҝетдијини сөјләјибләр.\nМәлуматлара ҝөрә, Молла Бәрадар вә Хәлил Рәһман Һаггани арасында шифаһи мүбаһисәнин олдуғу ҝөстәрилир.\nТалибанын бәзи рәсми мәнбәләринин билдирдијинә ҝөрә исә, Молла Бәрадар Гәндәһара, Талибан лидери Молла Һибатуллаһ Ахундзадәни зијарәт етмәк мәгсәди илә ҝедиб вә тезликлә Кабула дөнәҹәждир.\nМолла Бәрадарын Гәтәр хариҹи ишләр назири илә Талибан зирвәсиндә иштирак етмәмәси Молла Бәрадәрлә бағлы бөјүк мүбаһисәләрә сәбәб олуб. О, Талибан кабинети башчысынын биринҹи мүавинидир вә ејни заманда Талибанын сијаси бүросуна рәһбәрлик едир.\nҺәләлик рәсми Талибан мәнбәләри груп лидерләри, хүсусән дә Һаггани шәбәкәсинин лидерләри илә Молла Бәрадар арасындакы фикир ајрылыгларына даир һеч нә демәјибләр.\nМолла Бәрадарин Кабилдә груплар арасы тоггушмада јараландығы вә һәтта бәзи КИВ-ләрин онун өлүмүнү хәбәр вермәси илә бағлы шајиәләрин ардынҹа, Талибанын Гәтәрдәки сөзчүсү Нәим Вәрдәк, Молла Бәрадәрин сәс јазысыны јајымлајыб. Сәс јазысында Молла Бәрадәр сағламлығынын нормал олдуғну вә јараланмасы илә бағлы јајылан шајеләрин әсассыз олдуғуну сөјләјир.\nБәзи Талибан мәнбәләри Молла Бәрадәрин әһатәли бир һөкумәт гурмаг истәдијини сөјләјирләр. Һазырда Талибан кабинетинин тәркибиндә ҝөрүнән тәк етник, тәк партијалы бир кабинетдир ки, Талибан һәтта бу груплардан башгаларынын јени кабинетинә белә дахил етмәмишдир.\nӘфганыстан сијаси хадимләринин билдирдијинә ҝөрә, әһатәли олмајан Талибан кабинети, Пакистан кәшфијјат рәиси тәрәфиндән, Кабилә бир нечә ҝүнлүк етдији сәфәриндә гурулуб.


Q=7	C=4	SS=3	LS=2	PS=0	DC=3	LC=0	SD=0	BS=1	G0=118	G1=90	G2=36	DLID=az_RU	BODY=Сонунҹу дүшмән олан өлүм мәһв едиләҹәк | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Колумбија жест дили Конго Литва Маврики креолу Македонија Малта Мексика жест дили Непал Нидерланд Норвеч Раратонга Самоа Сејшел креолу Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кисси кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар мизо михе монгол море нгабар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тсонга тумбука түрк түркмән түркмән (кирил) умбунду урду фарс фин франсыз хорват чех чибемба чилуба чинјанја читонга читонга (Малави) чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Сонунҹу дүшмән... өлүмдүр вә о, мәһв едиләҹәк» (1 КОР. 15:26).\nЈеһова Адәмә мәһәббәтлә, ејни заманда ҹидди шәкилдә һансы әмри вермишди?\nӨлүм бәшәр аиләсинә неҹә дахил олду?\n«Сонунҹу дүшмән... [өлүм]» нә заман мәһв едиләҹәк?\n1, 2. Башланғыҹда Адәмлә Һәвва неҹә шәраитдә јашајырдылар, бәс һансы суаллар мејдана чыхыр?\nАДӘМЛӘ Һәвва јарадыланда онларын һеч бир дүшмәни јох иди. Бу камил инсанлар ҹәннәтдә јашајырдылар. Онларын Јараданлары илә ата-бала мүнасибәти вар иди (Јар. 2:7—9; Лука 3:38). Аллаһ онлара ваҹиб иш тапшырмышды. (Јарадылыш 1:28 ајәсини оху.) «Јер үзүнү бүрүјүб она саһиб олун» тапшырығы мүәјјән вахт әрзиндә тамамланмалы иди. Лакин јердә јашајан «бүтүн ҹанлылар үзәриндә һөкмранлыг [етмәк]» үчүн Адәмлә Һәвва әбәди јашамалы иди. Бир сөзлә, Адәм ҝөзүнү һеч вахт һәјата јуммајаҹагды.\n2 Бәс нәјә ҝөрә инди вәзијјәт тамамилә фәрглидир? Инсанларын хошбәхтлијини ҝөзүндә гојан бу гәдәр дүшмән вә дүшмәнләрин дүшмәни олан өлүм һарадан пејда олду? Бу дүшмәнләри мәһв етмәк үчүн Аллаһ нә едәҹәк? Бу вә диҝәр суаллара ҹавабы Мүгәддәс Китабдан тапа биләрик. Ҝәлин буна даир бәзи ваҹиб мәгамлары арашдыраг.\nМӘҺӘББӘТЛӘ ВЕРИЛӘН ХӘБӘРДАРЛЫГ\n3, 4. а) Јеһова Адәмлә Һәвваја һансы әмри вермишди? б) Бу әмрә табе олмаг нә дәрәҹә ваҹиб иди?\n3 Адәмлә Һәвванын әбәди јашамаг имканы олса да, онлар өлмәз дејилдиләр. Јашамаг үчүн онлар нәфәс алмалы, гидаланмалы вә јатмалы идиләр. Ән әсасы, онларын һәјаты Јараданлары илә мүнасибәтләриндән асылы иди (Ганун. т. 8:3). Хошбәхт һәјат сүрмәк үчүн Аллаһын рәһбәрлијини гәбул етмәли идиләр. Јеһова бу барәдә һәлә Һәвваны јаратмаздан габаг Адәмә әмр едиб демишди: «Бағдакы бүтүн ағаҹларын бәһрәсиндән истәјәндә јејә биләрсән. Анҹаг хејирлә шәри билмә ағаҹынын мејвәсиндән јемә, чүнки ондан јејән ҝүн һөкмән өләҹәксән» (Јар. 2:16, 17).\n4 «Хејирлә шәри билмә [ағаҹы]» нәјин хејир, нәјин шәр олдуғуна гәрар вермәјә јалныз Аллаһын ихтијары олдуғуна ишарә едирди. Әлбәттә, Аллаһын сурәтиндә вә виҹданла јарадылдығы үчүн Адәм дә хејирлә шәри ајырд едә билирди. Бу ағаҹ Адәмлә Һәвванын даим Јеһованын рәһбәрлијинә еһтијаҹлары олаҹағына даир бир хатырлатма иди. Бу ағаҹдан јемәклә онлар, санки, там сәрбәст олмаг истәдикләрини ҝөстәриб һәм өзләрини, һәм дә ҝәләҹәк нәсилләрини бөјүк бәлаја сала биләрдиләр. Елә бу сәбәбдән Аллаһ әмрлә јанашы, ону поздуглары тәгдирдә алаҹаглары ҹәзаны да билдирди.\n5. Адәмлә Һәвва Аллаһын әмрини неҹә позду?\n5 Һәвва јарадыландан сонра Адәм Аллаһын әмриндән ону хәбәрдар етди. Һәвванын бу әмри, демәк олар ки, сөзбәсөз тәкрар етмәси буну ајдын ҝөстәрирди (Јар. 3:1—3). О, бу әмри өзүнү һејванлардан ән еһтијатлысы олан илан кими тәгдим едән шәхсә демишди. Иланын архасында ҝизләнән Аллаһын мәләји, Шејтан Иблис иди. О, мүстәгил вә өзү-өзүнә аға олмаг истәји илә алышыб јанырды. (Јагуб 1:14, 15 ајәләри илә мүгајисә ет.) Өз мәнфур истәјинә чатмаг үчүн Аллаһы јаланчылыгда иттиһам етди. О, Һәвваны инандырды ки, мүстәгиллијә ҹан атмағын ахыры өлүм јох, Аллаһ кими олмагдыр (Јар. 3:4, 5). Она ујан Һәвва мүстәгил олмаг истәдијини мејвәдән јемәклә ҝөстәрди вә Адәми дә јолдан чыхартды (Јар. 3:6, 17). Иблис Һәвваны алдатды. (1 Тимотејә 2:14 ајәсини оху.) Адәм дә «арвадынын сөзүнә гулаг [асды]». Дост кими ҝөрүнән бу илан, Шејтан Иблис Һәвваја етдији тәклифин фаҹиә илә нәтиҹәләнәҹәјини билән амансыз дүшмән иди.\n6, 7. Аллаһ ҝүнаһкарлара чыхардығы һөкмү неҹә иҹра етди?\n6 Өзбашыналыг едән Адәмлә Һәвва онлара һәјат вә һәр шеји бәхш едән Јарадана гаршы чыхдылар. Сөзсүз, һәр шеј Јеһованын ҝөзү гаршысында баш верирди. (1 Салн. 28:9; Сүлејманын мәсәлләри 15:3 ајәсини оху.) О јол верди ки, бу үч шәхс Она олан мүнасибәтини ҝөстәрсин. Бир ата кими Јеһованын үрәји ган ағлајырды. (Јарадылыш 6:6 ајәси илә мүгајисә ет.) Буна рәғмән О, Һаким кими давраныб чыхардығы һөкмү һәјата кечирмәли иди.\n7 Аллаһ Адәмә демишди: «Ондан [хејирлә шәри билмә ағаҹындан] јејән ҝүн һөкмән өләҹәксән». Ола билсин, Адәм дүшүнүрдү ки, һәмин «ҝүн» 24 саатлыг ади ҝүндүр. Аллаһын әмринә гаршы чыхандан сонра о, јәгин ҝөзләјирди ки, Јеһова ҝүн батана кими онлары ҹәзаландыраҹаг. Јеһова бу ҹүтлүклә «ҝүнүн сәринлијиндә» данышмышды (Јар. 3:8). Аллаһ бир һаким кими сөзү әввәлҹә Адәмлә Һәвваја верди (Јар. 3:9—13). Јалныз бундан сонра О, ҝүнаһкарлара чыхардығы һөкмү елан етди (Јар. 3:14—19). Аллаһ онлары елә орадаҹа мәһв етсәјди, онда Онун Адәмлә Һәвва вә онларын нәсли илә бағлы нијјәти пуч оларды (Јешаја 55:11). Онлар өлүм ҹәзасыны алсалар да, ҝүнаһын тәсири өзүнү бүрузә вермәјә башласа да, Аллаһ јол верди ки, бу әр-арвад дүнјаја Онун ҝәләҹәк ишләриндән фајдалана биләҹәк өвладлар ҝәтирсин. Беләликлә, онлар Аллаһын ҝөзүндә елә ҝүнаһ ишләтдикләри ҝүн, әслиндә исә Аллаһ үчүн бир «ҝүн» кими сајылан 1000 илин ичиндә өлдүләр. (2 Пет. 3:8).\n8, 9. Адәмин ҝүнаһы нәслинә неҹә тәсир етди? (Мәгаләнин әввәлиндәки шәклә бах.)\n8 Адәмлә Һәвванын һәрәкәтиндән өвладлары да зәрәр чәкди. Ромалылара 5:12 ајәсиндә изаһ едилир: «Ҝүнаһ бир адам васитәсилә, өлүм дә ҝүнаһ васитәсилә дүнјаја ҝирдији кими, өлүм бүтүн адамлара кечди, чүнки һамы ҝүнаһ ишләјиб». Өлүмү илк дадан әмәлисалеһ Һабил олду (Јар. 4:8). Сонра Адәмин диҝәр өвладлары да гоҹалыб өлдүләр. Бәс онлар өлүмлә јанашы ҝүнаһы да мирас алдылар? Һәвари Павел ҹаваб верир: «Бир нәфәрин итаәтсизлији чохлу инсаны ҝүнаһлы етди» (Ром. 5:19). Адәмдән мирас галан ҝүнаһ вә өлүм бәшәријјәтин амансыз дүшмәнинә чеврилди, гејри-камил инсанлар бу бәладан јаха гуртара билмирләр. Биз ҝүнаһ вә өлүмүн Адәмин нәслинә неҹә өтүрүлдүјүнү дәгигликлә изаһ едә билмәсәк дә, факт ҝөз өнүндәдир.\n9 Елә буна ҝөрә дә Мүгәддәс Китаб мирас алдығымыз ҝүнаһ вә өлүмү «бүтүн халгларын үзәриндәки [дуваға]» вә «бүтүн милләтләрин үстүндә олан тохунма [өртүјә]» бәнзәдир (Јешаја 25:7). Бәшәријјәти боған бу өртүк вә ја дуваг һамыны өз ҹәнҝинә алараг өзүнә көлә едиб. Анҹаг факт ондан ибарәтдир ки, «Адәмә ҝөрә һамы өлүр» (1 Кор. 15:22). Павелин: «Өлүмә мүбтәла олан бу бәдәндән мәни ким хилас едәҹәк?» — суалы неҹә дә јериндәдир. Ҝөрәсән, кимсә хилас едә биләрди? * (Ром. 7:24).\nҜҮНАҺ ВӘ ӨЛҮМ МӘҺВ ЕДИЛӘҸӘК\n10. а) Јеһованын Адәмдән мирас алдығымыз өлүмү мәһв едәҹәјини ҝөстәрән бәзи ајәләр һансыдыр? б) Бу ајәләр Јеһова вә Иса барәдә бизә нә дејир?\n10 Бәли, Јеһова Павели бу бәладан хилас едә биләрди. «Дуваг» барәдә сөз ачдыгдан дәрһал сонра Јешаја јазмышды: «Өлүмү әбәди олараг јох едәҹәк, Худавәнд Рәбб бүтүн адамларын үзүндән ҝөз јашларыны силәҹәк» (Јешаја 25:8). Ушагларынын әзабларынын сәбәбини арадан галдыран вә ҝөз јашларыны силән ата кими, Јеһова да Адәмдән мирас галан өлүмү мәмнунијјәтлә мәһв едәҹәк. Бу ишдә Онун көмәкчиси вар. 1 Коринфлиләрә 15:22 ајәсиндә охујуруг: «Неҹә ки, Адәмә ҝөрә һамы өлүр, Мәсиһин сајәсиндә дә һамы һәјата говушаҹаг». «Мәни ким хилас едәҹәк?» — дејә вердији суала Павел елә өзү ҹаваб верир: «Аллаһымыз! Она Ағамыз Иса Мәсиһ васитәсилә шүкүрләр олсун!» (Ром. 7:25). Ҝөрүнүр, Јеһованын бәшәријјәти јаратмаға тәшвиг едән мәһәббәти Адәмлә Һәвванын үсјанындан сонра да сојумамышды. Илк инсан ҹүтүнүн јаранмасында Јеһоваја көмәк едән Исанын да онларын нәслинә мәһәббәти азалмамышды (Сүл. мәс. 8:30, 31). Бәс бу хилас иши неҹә ҝерчәкләшәҹәкди?\n11. Бәшәријјәтин хиласы үчүн Јеһова һансы тәдбири ҝөрдү?\n11 Инсанларын гејри-камиллији вә өлүмү һәм Адәмин ҝүнаһынын, һәм дә Јеһованын әдаләтли һөкмүнүн нәтиҹәсидир (Ром. 5:12, 16). Мүгәддәс Китабда дејилир: «Бир ҝүнаһын уҹбатындан һәр ҹүр инсан мәһкум олунур» (Ром. 5:18). Бәс Јеһова Өз нормаларындан кәнара чыхмамаг шәрти илә чыхардығы һөкмү неҹә ләғв едә биләрди? Ҹавабы Исанын сөзләриндән тапа биләрик: «Инсан Оғлу... бир чохлары уғрунда ҹаныны фидјә кими вермәк үчүн ҝәлиб» (Мат. 20:28). Јеһованын илк руһани Оғлу јер үзүндә камил инсан кими доғулмагла «фидјә» ола биләҹәјини ҝөстәрди. Бу фидјә әдаләти неҹә тәмин едәҹәкди? (1 Тим. 2:5, 6).\n12. Әдаләти тәмин едән мүвафиг фидјә неҹә өдәнилди?\n12 Камил инсан олан Иса Адәмин ҝүнаһ етмәздән әввәлки вәзијјәтинә бәнзәјирди. Јеһованын нијјәти о иди ки, јер үзү Адәмин камил нәсли илә долсун. Буна ҝөрә дә Атасына вә Адәмин нәслинә мәһәббәтиндән ирәли ҝәләрәк Иса өз инсан һәјатыны гурбан верди. Бәли, Иса камил инсан һәјатыны Адәмин итирдикләрини гајтармаг үчүн верди. Сонра Јеһова Оғлуну руһани варлыг кими һәјата гајтарды (1 Пет. 3:18). Адәмин нәслини ҝери алмаг вә онлара Адәмин итирдији һәјаты гајтармаг үчүн Јеһова һаглы олараг бир камил инсанын, јәни Исанын гурбанлығыны фидјә вә ја өдәнилмиш дәјәр кими гәбул едә билди. Беләҹә, Иса Адәми әвәз етди. Павел буну белә изаһ едир: «Һәтта ҝөрүн нә јазылыб: “Илк инсан Адәм ҹанлы варлыг олду”. Сонунҹу Адәм исә һәјат верән руһани варлыг олду» (1 Кор. 15:45).\nӨлүмүн илк гурбаны олан Һабил Исанын фидјә гурбанлығындан фајдаланаҹаг(13-ҹү абзаса бах)\n13 Тезликлә «сонунҹу Адәм» бәшәријјәтә «һәјат верән руһани варлыг» кими һәрәкәтә кечәҹәк. Адәмин нәслинин әксәријјәти артыг өлдүјү үчүн јенидән һәјата гајтарылаҹаг. Вә онларын дирилмәси јер үзүндә баш верәҹәк (Јәһ. 5:28, 29).\n14. Јеһова инсанлары гејри-камиллијин әсарәтиндән гуртармаг үчүн һансы тәдбири ҝөрүб?\n14 Бәшәријјәт гејри-камиллијин әсарәтиндән неҹә гуртулаҹаг? Бунун үчүн Јеһова сәмави Падшаһлыг гуруб вә «сонунҹу Адәм»и вә инсанлар арасындан сечдији шәхсләри ону идарә етмәк үчүн тәјин едиб. (Вәһј 5:9, 10 ајәләрини оху.) Иса илә бирликдә ҝөјдә идарә едәҹәк кәсләр вахтилә гејри-камил олмуш инсанлардыр. Там мин ил әрзиндә онлар јер үзүндәки инсанларын өзләринин јаха гуртара билмәдикләри гејри-камиллијә үстүн ҝәлмәләринә көмәк едәҹәкләр (Вәһј 20:6).\n15, 16. а) «Сонунҹу дүшмән... [өлүм]» нә заман мәһв едиләҹәк? б) 1 Коринфлиләрә 15:28 ајәсинә әсасән, Иса вахты ҝәләндә нә едәҹәк?\n15 Падшаһлығын Миниллик һакимијјәтинин сонунда итаәткар бәшәријјәт Адәмин итаәтсизлијинин нәтиҹәсиндә мејдана чыхан бүтүн дүшмәнләрдән азад олаҹаг. Мүгәддәс Китабда дејилир: «Неҹә ки, Адәмә ҝөрә һамы өлүр, Мәсиһин сајәсиндә дә һамы һәјата говушаҹаг. Анҹаг һәр кәс өз нөвбәсиндә дириләҹәк: илк нүбар Мәсиһ, сонра Мәсиһин иштиракы заманы она мәхсус оланлар [онун һакимијјәт шәрикләри]. Нәһајәт, сон олаҹаг. О заман Мәсиһ бүтүн һөкумәтләри, һакимијјәтләри вә игтидары јох едәҹәк вә падшаһлығы өз Атасы Аллаһа тәһвил верәҹәк. Аллаһ бүтүн дүшмәнләри онун ајаглары алтына атанадәк о, падшаһлыг етмәлидир. Сонунҹу дүшмән исә өлүмдүр вә о, мәһв едиләҹәк» (1 Кор. 15:22—26). Бәли, Адәмдән мирас алдығымыз өлүм јох едиләҹәк. Бәшәр аиләсини боған «дуваг» һәмишәлик јох едиләҹәк (Јешаја 25:7, 8).\n16 Һәвари Павел сөзләринә белә јекун вурмушду: «Һәр шеј она табе едиләндән сонра Оғул өзү дә она һәр шеји табе едәнә табе олаҹаг ки, Аллаһ һәр кәс үчүн һәр шеј олсун» (1 Кор. 15:28). Оғулун һакимијјәти илә бағлы нијјәт тамам олаҹаг. Сонра, о, бөјүк мәмнунијјәтлә һакимијјәти Јеһоваја гајтараҹаг вә Она камил бәшәр аиләсини тәгдим едәҹәк.\n17. Шејтанын ахыры неҹә олаҹаг?\n17 Бәс башланғыҹдан бәшәријјәтин башына дәрд ачан Шејтанын ахыры неҹә олаҹаг? Вәһј 20:7—15 ајәләриндә бу суала ҹаваб верилир. Бүтүн камил инсанларын сонунҹу сынағында Шејтанын инсанлары јолдан чыхармаға ҹәһд ҝөстәрмәсинә иҹазә вериләҹәк. Иблис вә онун ардынҹа ҝедәнләр «икинҹи [өлүмдә]» бирдәфәлик мәһв едиләҹәкләр (Вәһј 21:8). Бу ҹүр өлүмә мәһкум едиләнләрин әбәди мәһвдә галмалары үчүн «икинҹи [өлүм]» һәмишә мөвҹуд олаҹаг. Анҹаг Јараданларыны севән вә Она хидмәт едән кәсләр үчүн «икинҹи [өлүм]» дүшмән дејил.\n18. Аллаһын Адәмә тапшырдығы иш неҹә һәјата кечириләҹәк?\n18 Сонра һеч бир дүшмәнин олмадығы бир мүһитдә әбәди һәјата лајиг ҝөрүлән камил бәшәријјәт Јеһованын һүзурунда дајанаҹаг. Адәмә верилән тапшырыг онсуз тамамланаҹаг. Бүтүн јер үзүнү онун нәсли долдураҹаг. Онлар севә-севә јерә вә јердә јашајан бүтүн ҹанлылара саһиб олаҹаглар. Буна ҝөрә дә ҝәлин мәһәббәтдән ирәли ҝәләрәк ахырынҹы дүшмән олан өлүмү мәһв едәҹәк Јеһоваја һәмишә миннәтдар олаг!\n^ абз. 9 «Мүгәддәс Јазыларын дәрк едилмәси» енсиклопедијасында алимләрин гоҹалығын вә өлүмүн сәбәбини неҹә изаһ етмәјә чалышдыглары дејилир: «Онлар Јараданын Өзүнүн илк инсан ҹүтүнә өлүм һөкмү кәсдији вә Онун буну инсан ағлынын дәрк етмәдији бир үсулла һәјата кечирдији фактына әһәмијјәт вермирләр» (2-ҹи ҹилд, с. 247, инҝ.)..\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Сентјабр 2014


Q=11	C=3	SS=0	LS=7	PS=0	DC=3	LC=0	SD=0	BS=0	G0=20	G1=17	G2=10	DLID=az_RU	BODY=Абигајил — Ағылсыз кишинин ағыллы арвады\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кенија жест дили Кирибати Конго Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тонга Тувалу Уелс Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дуала дхолуо еве едо ермәни естон ефик занде зулу ибанаг ибо иврит илок инҝилис исланд исоко испан италјан кабре какчикел каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\n«АҒЛЫНА БӘРӘКАЛЛАҺ!» Бу тәрифи Давуд пејғәмбәр Абигајил адлы јәһуди бир гадына сөјләмишди. Абигајил пејғәмбәрин бу тәрифини нәјин сајәсиндә газанмышды вә онун нүмунәсиндән биз неҹә бәһрәләнә биләрик?\nДавуд пејғәмбәр падшаһ Талутун әлиндән гачаг дүшмүшдү. О, иҝидләри илә бирҝә Јәһуданын ҹәнуб бөлҝәсиндәки дағлыг әразидә ҝизләнәркән јахынлыгда отарылан сүрүләрин дә кешијини чәкирди. Бу сүрүләр Набал адлы варлы бир кишијә мәхсус иди. Абигајил һәмин кишинин арвады иди. Бир дәфә Давуд Набалын јанына адам ҝөндәриб хаһиш едир ки, ҝүҹү чатан гәдәр онлары азугә илә тәмин етсин (1 Ишм. 25:8, 15, 16). Давудун Набал үчүн етдикләрини нәзәрә алсаг, о, бу хаһишлә һеч дә һәддини ашмамышды.\nАды «ахмаг, ағылсыз» мәнасыны верән Набал елә адына ујғун давранды. О, кобуд вә тәһгирамиз шәкилдә Давудун хаһишини рәдд етди. Бу һөрмәтсизлијә ҝөрә Давуд Набалы ҹәзаландырмаг гәрарына ҝәлди. Набалын бу ағылсыз һәрәкәти өзү вә ев әһли үчүн баһа баша ҝәләҹәкди (1 Ишм. 25:2—13, 21, 22).\nНаһаг ган төкүләҹәјини баша дүшән Абигајил ҹәсарәтлә вәзијјәтә мүдахилә едир. О, Аллаһдан падшаһлыг вәдини алан Давуд үчүн хејли азугә һазырлајыб гаршысына чыхыр. Пејғәмбәрин Аллаһа олан севҝисинә истинад едәрәк ондан рәһм диләјир вә өзү илә ҝәтирдији азугәни она тәгдим едир. Давуд баша дүшүр ки, Јеһова бу гадын васитәсилә ону ҝүнаһа батмагдан горујур, одур ки, Абигајилә дејир: «Ағлына бәрәкаллаһ! Мәни ган төкмәкдән... чәкиндирдијинә ҝөрә афәрин олсун сәнә!» (1 Ишм. 25:18, 19, 23—35).\nБу әһвалатдан һансы ибрәти ҝөтүрмәк олар? Сөзсүз ки, Набал кими гәдирбилмәз олмаг истәмәздик. Бундан башга, һансыса хошаҝәлмәз һалын јашанаҹағыны сезәндә ҝәрҝинлији арадан ҝөтүрмәк үчүн тәдбир ҝөрмәјә чалышсаг, саваб иш ҝөрмүш оларыг. Бу ҹүр һәссаслыгла давранмаг үчүн мәзмурчу кими биз дә: «Мәнә бәсирәт вә билик ашыла», — дејә Аллаһдан көмәк истәјә биләрик (Зәб. 119:66).\nАғыллы давранышымыз әтрафдакыларын ҝөзүндән јајынмајаҹаг. Ола билсин, онлар буну дилә ҝәтирмәсинләр, анҹаг үрәкләриндә, чох ҝүман ки, дејәҹәкләр: «Ағлына бәрәкаллаһ!»


Q=3	C=3	SS=1	LS=0	PS=0	DC=0	LC=0	SD=0	BS=1	G0=65	G1=58	G2=44	DLID=az_RU	BODY=Нәһәнҝ Партлайыш — AQRA Elmin İnkişafına Dətsək İctimai Birliyi\nИрландийа архийепископу Ҹеймс Ашер (1581-1656) Әһди-Әтигин вә башга гәдими мәнбәләрин мәтнини арашдырандан сонра белә нәтиҹәйә ҝәлиб ки, Илаһи каинаты е.ә.4004-ҹү ил сентйабр айынын 22-дән 23-нә кечән ҝеҹә йарадыб. Бу дәгиг тарих Гәрб тәригәтли хачпәрәстләр үчүн бу ҝүнәдәк инкаредилмәздир. Инанмайан өзү һесаблайыб йохлайа биләр.\nАстрофизикләр зәнн едирләр ки, каинатдакы обйектләрин йалныз 5 фаизи ҝөзә ҝөрүнәндир, чүнки ишыг сачандыр. Даһа 25 фаизи гаранлыг маддәйә аид едилир. Бунлар да ишыг сачырлар, лакин ишыглары ҝәлиб бизә чатмыр.\n(Системоложи һесабламалара бинаән астрофизикләр өз елмини бир аз да инкишаф едиртсәләр, онда башга нәтиҹәйә ҝәләрләр: каинатын ҝөрүнән һиссәси 0,44 фаиздән, ҝөрүнмәз һиссәси – «гаранлыг маддә» 3,47 фаиздән артыг дейил).\nГаранлыг маддәнин мөвҹудиййәтини ҝөрүнән обйектләрин сачдығы ишыг йолунун әйрилмәси әсасында мүәййән едирләр. Һесаб олунур ки, һәр бир белә әйрилмәнин сәбәби гурс ҝөрүнмәз обйектләрин ишығы өзүнә ҹәзб етмәсидир.\nГалан 70 фаизи исә һәмин «гаранлыг енержидир» ки, астрофизикләрә каинатын мүшаһидә едилән варлыглара зидд олмайан нүмунәсини гурмаг үчүн лазымдыр.\nӨтән әсрин 20-ҹи илләриндә Александр Фридман вә Жорж Леметр каинатын гурулушунун космоложи нәзәриййәсини ишләйиб һазырламышлар. Бунларын нүмунәсинә ҝөрә Нәһәнҝ Партлайыш вә сонракы инкишаф нәтиҹәсиндә бүтүн маддә (оху: күтлә) каинат мигйасында ейни тәрздә тәгсим олунур.\nБу нүмунә каинатын вар олмасынын ики әсас ссенарисини: йа әбәди ҝенишләнмәсини, йа да сыхылма илә әвәзләнән ҝенәлмәсини фәрз едир. Лакин һәр ики ссенари үзрә интишар (ҝенәлмә) аләмин, һәндәси өлчүләрдән мәһрум вә һүдудсуз енержи сыхлығына, башга сөзлә – сонсуз һәрарәтә малик, хүсуси (аләмин төрәдилмәсинә бәнзәр) вәзиййәтиндән башланыр. Бу ҹүр башланғыҹ нөгтәсинә «сингулйар» (латынҹа сингуларис), йәни ибтида вәзиййәт дейибләр.\nБиринҹи ссенари үзрә аләми бир кәрә йарадыблар – бу әбәди интишар едән аләм өз варлығыны ибтидадан башлайыр, фәгәт һеч заман даһа ибтидайа гайтарылмыр.\nИкинҹи ссенари үзрә аләми дәфәләрлә йарадыблар – каинат өз интишарында һәр дәфә мүәййән һүдуда чатыр, сонра исә йенидән чәкилиб башланғыҹ вәзиййәти алыр.\nФридман вә Леметр тәнликләри рийази ҹәһәтдән гүсурсуздур, амма ачыг-айдын әсаси чәтинлийә маликдир: нә гәдәр бөйүк олурса олсун, лакин гапалы мәканда енержинин һүдудсузлуғу – рийази анлайышыдыр, тәбиәтдә белә шей олмур.\nАстрономлар (нәҹмшүнаслар) узун-узады мүбаһисә едирдиләр ки, каинатын интишарынын сүрәти неҹә олур – азалыр йохса дәйишмәз галыр. Нәһайәт, 10 ил өнҹә мүәййән едибләр ки, сүрәт артыр, йәни каинат тәҹиллә ҝенишләнмәлидир. Бу, онлар үчүн ҝөзләнилмәзлик олду, чүнки онларын нүмунәсиндәки маддәнин каинат мигйасында ейнилийиндән артыг сөз ҝедә билмәзди.\nДәрһал белә бир ҝүман ортайа чыхды ки, бу тәҹилин мадди сәбәби вардыр вә һәмин варлыг «гаранлыг енержи» адыны газанды, бахмайараг ки, астрофизикләрдән һеч кәс бу варлығын нә олдуғуну билмир. Лору дилдә дейилсә, бу нә исә бир «йай»дыр ки, каинаты интишар етмәйә, өзү дә даима артан тәҹиллә ҝенәлмәйә вадар едир; «гаранлыг енержи» ады исә Алберт Ейнштейнин космоложи сабитәси, башга сөзлә – вакуумун (бошлуғун) енержиси һаггында чохданкы фикринә ҝөрә верилиб.\nҜүман едилән «гаранлыг енержи» инди бүтүн «маддәдән азад» мәканы долдурур вә мәнфи тәзйиг адланан хассә дашыйыр. Мәнфи тәзйиг һесабына «гаранлыг енержи» ҹазибә итәләнмәси доғурур: гурс обйектләр бири-биринә, ҹазибә нәзәриййәси ҝөстәрдийи үзрә йахынлашмыр, әксинә, бири-бириндән узаглашыр, каинатын интишар тәҹили дә мәһз бунунла изаһ олунур.\nКосмоложи саһә фәрзиййәсинә ҝөрә «бош» космик фәзанын һәр кубметриндә нә гәдәрсә ейни енержи вардыр. Енержинин бу ҹүр олмасы исә садә дилдә һәрарәтин артырылмасы демәкдир, буна ҝөрә дә һәмин космоложи енержи «вакуум һәрарәтини» йүксәлтмәлидир. Исидилмиш газ габын диварҹыгларына тәсир ҝөстәрдийи кими (буғ, гайнайан чайданын гапағыны галдырдығы шәкилдә) бошлуг саһәсиндә «гыздырыҹы» енержи дә каинаты ичәрисиндән басыб партлатмалыды. Бах, бу тәзйиг ҝуйа каинаты тәдриҹән интишар етдирир.\nМәһз һәмин «вакуум енержиси» һесабына бошлуғун истәнилән нөгтәсиндә електрон илә антиелектрон сайағы микроһиссәҹикләр зүһур едә биләр вә һәгигәтән, сынаглар сүбут етдийи үзрә, бунлар арасыкәсилмәдән пейда олуб орадаҹа бири-бирини пуча чыхардыр. Белә гыггылы һиссәҹикләрин «доғулмасыны» бошлуг саһәләринин реал мөвҹудлуғунун сүбуту һесаб едирләр.\nЛакин бунларын һамысы бошлуғун микроһәҹмләринә аиддир. Физикләр һәмин дүстурлар илә бүтүн каинатдакы бошлуг саһәсинин мәҹму енержисинин нә гәдәр олмасыны һесабламаға ҹәһд ҝөстәрдикдә исә мүшаһидә едилән тәҹили интишар йаратмагдан өтрү кифайәт мигдардан 10123 (!) гат артыг кәмиййәт әлдә едибләр. Азаҹыг иситмә үсулу ахтараркән елә һәрарәт йарадыблар ки, каинат үчүн “сойудуҹу” иҹад етмә вахты ҝәлиб чыхыб.\nТәбии суалдыр: каинатын нүмунәсини гурашдырараг төрәдилмә мәгамындан ваз кечмәк мүмкүн дейилми? Јәни, белә нүмунә гурмаг ки, каинат ибтида («сингулйар») вәзиййәтдән йох, ади, йәни һазырдакына охшар вәзиййәтдән башлансын? Сонра бир гәдәр вахт азалан тәҹиллә интишар етсин, даһа сонра «суссун» вә йенидән әввәлки вәзиййәтә чәкилсин, амма ибтидайа ҝедиб чыхмасын?\nБелә нүмунәләр йарадылыб. Бунлара дөврлү нүмунә дейирләр.\nЛакин бу ҝенәлиб-йығылан каинат нүмунәләриндә бир-биринин ардынҹа ҝәлән дөврләр узунлашыр. Бунларын тарихини заман чәрчивәсиндә ҝерийә дөндәрдикҹә дөврләр ҝөдәлир вә нәтиҹәдә һәмән ибтидайа ҝедиб чыхыр. Ибтиданын башланғыҹы гапыдан говурлар, баҹадан ҝирир.\nОдур ки, физикләр «гаранлыг енержи»нин өз сыхлығына ичәридән басан тәзйигини билдирмәк үчүн хүсуси w әмсалыны ишә салыблар. Һесабламалар ҝөстәрирди ки, һәмин өлчү, каинатын һазырда мүшаһидә едилән хассәләрини нәзәрә алмагла, –1,3-дән –0,9-дәк (–1,3 < w < –0,9) йерләшдийи һүдудлар дахилиндә олмалыдыр. Әҝәр бу әмсал дәгиг 1-ә бәрабәрдирсә, «гаранлыг енержи» космик хассәлидир. Јох, әҝәр азаҹыг –0,9-а йахынлашырса, онда «гаранлыг енержи» бамбашга физики хассәлидир – о, «квинтессенсийа» саһәли енержидир.\n«Квинтессенсийа» гәдим заманда ҝуйа бүтүн варлығы дәлиб кечән инҹә хәйали үнсүрә дейилирди. Мүасир космолоҝийада һәмчинин хәйалән тәсвир едилән вә һәр шейә дахил олунан хүсуси саһәйә дә белә дейилир. Бу саһә Ейнштейнин космоложи саһәсиндән фәргли олараг, даими галмыр – истәр заман, истәрсә дә мәкан дахилиндә нөгтәдән-нөгтәйәдәк дәйишилә билир. Бурада ичәридән басан тәзйиг аз олдуғуна ҝөрә үмумкаинат интишар тәҹили дә аздыр.\nАмма ахыҹы интишар (ҝенәлмә), w-нин гиймәти йалныз 0-дан –1-дәк олдуғу һалда мүмкүндүр. Бу гиймәт –1-дән даһа ашағы дүшсә, каинат йа партлар вә партлайышвары шәкилдә, өзү дә гуртараҹаға (сона) малик заман әрзиндә йоха чыхар – бу сайаг тәкамүлүн ссенарисинә Нәһәнҝ Партлаг йеринәады гойулуб. Дейәк, w тәгрибән – 1,33-ә бәрабәрдирсә, каинат 33 милйард илдән сонра ахыра чатасыдыр.\nМөвҹуд олайлардан бирини сечмәк үчүн онларҹа йох, бир нечә йүз ән йени улдуз тәсвир едилмишдир – бу, нәтиҹәнин етибарлылығыны артырмалы иди. Тәдгигат ҝөстәрди ки, w –1-ә чох йахын олан даими кәмиййәтә маликдир. Әмсалын гиймәти белә олдугда каинат һәгигәтән әбәди, амма йекнәсәг тәҹилләшән интишара дүчардыр. Бу ҹүр каинат өз өлчүләрини сонсуз артыраҹаг вә әмәлин ҝедишатында бүтүн маддәви һиссәҹикләри мәһв едәҹәк – лакин бунларын һамысы сонсуз заман әрзиндә баш верәҹәкдир.\nАлимләр һәмин йенилийи дәрк едәнәҹән, астроном Бред Шеффер бәйан едиб ки, онун мәлуматына ҝөрә w һеч дә даими дейил, әксинә дәйишкәндир. Бундан әлавә әҝәр w бу ҝүн –1-ә йахындырса, илкин каинатда (10 милйард ил бундан әввәл) о һәтта мүсбәт гиймәтли иди, йәни интишары сүрәтләндирмирди – йубандырырды! Нәҹмшүнас ән йени улдузлара олан мәсафәләри өлчмәк әвәзинә космик γ-ишарты дейилән мәнбәләрә олан мәсафәләри өлчәрәк бу нәтиҹәләри әлдә етмишдир.\nНәһайәт, Лорис Баум, һәм дә Пол Фемптон әслиндә Нәһәнҝ Партлайыш илә Нәһәнҝ Партлағы бирләшдирән нүмунә гурмушлар. Бунларын нүмунәсиндә каинат ибтида вәзиййәтиндән башланмыр. Интишарынын илкин мәрһәләсиндә w истәнилән гиймәт кәсб едә биләр, лакин ән ахырда –1-дән аз олур. Нәтиҹәдә каинат бирбаша Нәһәнҝ Партлаға доғру истигамәт алыр, амма бу олайын сон һүдудунда (мүәллифин сечдийи өлчүләрдә – сона 10–27 санийә галмыш) дайаныр.\nБу мәгамда каинат бомбош фәзанын сәрбәст «гырынты»ларына айрылыб дағылыр, бунлар бири-бириндән ишыгдан сүрәтли тәҹиллә узаглашыр вә она ҝөрә дә бири-биринә һеч бир ҹүр гаршылыглы тәсир ҝөстәрмир. Белә чыхыр ки, «гырынты»ларын һәр бириси өз кечмишиндән бихәбәр аләмә чеврилир (шәкилә бах). Бунларда маддә йохдур, анҹаг «гаранлыг енержи» илә електромагнит шүаланма вардыр.\nҺәмин «гырынты»лар даһа интишар етмир – әксинә, сыхылмаға башлайыр. Ән кичиҹик һәҹминә чатандан сонра бу аләмләр бир сыра дәйишикликләрә мәруз галыр вә дәйишикликләр нәтиҹәсиндә, демәк олар ки, дәрһал ади маддә йараныр. Бу заман «гырынты»лар өз һәҹмини нәһәнҝ тәҹиллә артырыр (буна «инфлйасийа фәзасы» дейирләр), сонрадан исә сакит интишара кечир. Һәр бир аләм өз партлаг нөгтәсинә йахынлашыр вә һәр шей йенидән тәкрар олунур. Һәр ҝенәлиб-сыхылма бир чох йени ҝенәлиб-сыхылан каинатларын доғулмасына ҝәтириб чыхарыр.\nАнҹаг бу нүмунәйә аид дә чохлу суал вардыр. Мәсәлән, айдын дейил ки, илкин «гырынты» һарадан әмәлә ҝәлмишдир? Нийә мәһз белә өлчүләр сечилибдир ки, бунлар ишә салындыгда йени «гырынты»лар «доған» ана каинат мәһв олунмалыдыр? Нә үчүн ана каинатын маддәси васитәсилә «гырынты»йа онун кечмиши һаггында һеч ҹүр информасийа өтүрүлмәмәлидир? Нәһайәт, айдынлашдырылмыр ки, «гаранлыг енержи» нәдир?\nБүтүн зиддиййәтләр, принсипҹә, йалныз она ҝөрә үзә чыхыр ки, космологлар каинаты мүтләг шәкилдә фикрән йаратмаға, йа да ону бир отурумда тәсвир етмәйә (бунлар елә ейни шейдир) ҹан атырлар. Әһатәсизлик исә әһатә олунмаз.\nАстрофизикләрин көклү сәһви ондан ибарәтдир ки, дүнйа ону тәсвир етмәк үчүн ишләниб һазырланан нәзәриййәләрә нисбәтдә даһа мүрәккәбдир. Каинатын йеҝанә айрыҹа систем шәклиндә хариҹи ҹизҝиләрини чәкмәк олмаз. Нийә? Бу барәдә нөвбәти бурахылышларда бәһс едиләҹәк. Һәләлик исә «гаранлыг енержи»нин нә олдуғу, башга сөзлә, «исти вакуум» һаггында бир нечә сөз.\nМаддәнин тәшәккүл сәвиййәси ейни мүрәккәб тәрзли обйектләрин һамысынын ҹәмидир. Мәһз һамысынын – бунлар һарада олурса олсун вә һансы обйектләрин тәркибинә дахил едилирсә едилсин. Бу ҝүнәдәк алимләрә 16 тәшәккүл сәвиййәли обйектләр мәлумдур. Бунларын (шәрти олараг) ән ашағысы субнүвә сәвиййәсидир.\nФәгәт – бу шүбһәсиздир – тәбиәтдә һәләлик елмә намәлум даһа садә обйектләр мөвҹуддур: системолоҝийа ганунларынын биринә әсасән, истәнилән обйект өзүнә ҝөрә садә обйектләрдән ибарәтдир. Бунларын ҹәми даһа дәрин сәвиййәләр тәшкил едир. Бах, бу субнүвә сәвиййәсиндән даһа дәрин тәшәккүл сәвиййәли обйектләри астрофизикләр «гаранлыг енержи» кими гәбул едирләр.\nСубнүвә сәвиййәсинә олдугҹа йахын сәвиййәли обйектләрин даһа «сойуг» һиссәси каинатын ән сых саһәләриндә азаҹыг имкан йаранаркән ҝетдикҹә «бизим» аләмин йени-йени обйектләрини әмәлә ҝәтирир. Даһа «сойуг» нә демәкдир вә һәмин имкан нәдән ибарәтдир – бу хүсусда нөвбәти бурахылышы охуйун.\nБир сөзлә, Нәһәнҝ Партлама вә йахуд Нәһәнҝ Партлаг о ҝөзәлми, йахуд да горхулуму олсун, (охуҹунун зөвгүндән асылы) о нағылдан башга бир шей дейил. Каинат бирдәфәлик вә йа дәфәләрлә йарадылмайыб. Каинат даима йараныр. Буна ҝөрә дә о, изсиз йоха чыха билмәз. Елә һазырда бу сәтирләри охудуғунуз заман да, чох ҝүман, һарадаса «гаранлыг енержи»дән йени кәһкәшан, улдузлар топасы йа да гара дәлик әмәлә ҝәлмәкдәдир.\nБакы, Нәрҝиз нәшриййаты, 2012, сәһ.166-171


Q=14	C=0	SS=0	LS=14	PS=0	DC=0	LC=0	SD=0	BS=0	G0=5	G1=5	G2=3	DLID=az_RU	BODY=Yanvar 11, 2018 - 2:52 PM Хәбәрин коду : 876867 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Ниҝерија Ислам Һәракатынын Лидери Шејх Ибраһим Зәкзәкинин гызы дејиб: “Шејх Зәкзәки ағыр хәстәдир вә инсулт кечирибдир. Лакин бунунла белә Ниҝерија һөкүмәти тәрәфиндән онун мүалиҹәси үчүн һеч бир профилактик тәдбирләр ҝөрүлмәјибдир.”\nШејх Зәкзәкинин гызы дејиб: “Ниҝерија касыб бир өлкәдир вә инсанларын чоху мүлиҹә алмаг, јахуд әмәл олунмаг үчүн өлкә хариҹинә ҝедирләр. О ҹүмләдән Шејхин мүалиҹәси үчүн онун хариҹә апарылмасына еһтијаҹ дујулур. Амма ҝүман етмирәм ки, Ниҝерија режими буна имкан јарада. Чүнки мөвҹуд режим нә атамы азад етмәк вә нә дә она мүалиҹә үчүн хариҹә ҝетмәјинә имкан јарадаҹагдыр.”\nНәсибә Зәкзәки дејиб: “Шејхин азад едилмәси үчүн өлкәнин мүхтәлиф шәһәр вә гәсәбәләрдиндә етираз аксијаларынын давамлы кечирилмәсинә рәғмән Ниҝерија һөкүмәти һеч бир мүсбәт аддым атмајыб, әксинә өтән ҝүн баш верән митингдә полис зоракылыг ишләдәрәк үч етиразчыны Шәһид етмиш вә онларла ҝүнаһсыз инсаны јараламышдыр.”


Q=13	C=8	SS=4	LS=4	PS=0	DC=0	LC=0	SD=0	BS=1	G0=16	G1=14	G2=8	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Мјанма Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу иврит илок инҝилис исланд испан италјан каонде кинјаруанда кирунди кореја коса лингала лози лувале малагаси маҹар полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тви тигре ток-писин тсонга тумбука түрк урду фин франсыз хорват чех чибемба читонга чичева јапон јунан ҝүрҹү һилигајнон әрәб\nХивәдә Ичән галанын диварлары\nТРАНСОКСИАНА, Икичајарасы, Тартари, Түркүстан. Бунлар инди «Өзбәкләр дијары» кими таныдығымыз Өзбәкистанын дахил олдуғу әразијә верилән адлар иди. Һәлә 15-ҹи әсрдә таҹирләр Чинлә Аралыг дәнизини бирләшдирән Бөјүк ипәк јолу илә сәјаһәт едәндә Өзбәкистанын шәһәрләриндән кечирдиләр. Һал-һазырда памбыг Өзбәкистанын текстил тиҹарәтиндә әсас јери тутур. Бурада һәмчинин памбыгдан, јундан вә ипәкдән тохунан ҝөзохшајан халчалар сатылыр.\nӨзбәк мәдәнијјәти бир чох халгларын тәсири алтында формалашыб. Танынмыш истилачылар вә онларын ҝүҹлү ордулары Өзбәкистанын дағларындан, сәһраларындан кечирдиләр. Бу истилачыларын арасында Роксана адлы севҝилиси илә бурада таныш олан Бөјүк Исҝәндәр, Монгол һөкмдары Чинҝиз хан вә тарихдә ән бөјүк империјалардан биринин јерли һөкмдары Тејмур (Тејмурләнҝ кими дә таныныр) олуб.\nӨзбәкистан гүббәси мави кирәмитлә өртүлмүш рәнҝли вә ҝөзәл абидәләр мәскәнидир. Бу биналарын чоху мәктәб кими фәалијјәт ҝөстәрир.\nБөјүк ипәк јолу. Та ерамыздан әввәл истифадәсинә башланан Бөјүк ипәк јолу ерамызын 15-ҹи әсринин сонуна, Һиндистана дәниз јолу кәшф олунана гәдәр ҝениш истифадә олунурду. Индики Өзбәкистан әразисиндән гисмән кечән бу јол дүнја тиҹарәтиндә әсас рол ојнајырды.\nИпәк халынын тохунмасы\nАрал дәнизи. Бу дәниз вахтилә дүнјанын дөрдүнҹү бөјүк ҝөлү иди. Лакин суварма ишиндә истифадә едилдији үчүн о, ҝет-ҝедә гурујуб. Һал-һазырда Өзбәкистан диҝәр Мәркәзи Асија халглары илә әл-әлә вериб бу мәсәләни һәлл етмәјә чалышыр.\nӘлифба. Өзбәкистанда мүхтәлиф дилләрдә данышылырды. Ерамызын сәккизинҹи әсриндә Ислам динин јајылмасы илә әрәб дили гәбул олунду. Совет Иттифагынын үзвү оландан сонра илк өнҹә латын әлифбасы истифадә олунурду, 1930-ҹу илләрин сонларында исә Кирилл әлифбасына кечилди. 1993-ҹү илдә өзбәк әлифбасынын латын графикасы әсасында тәртиб олунмасына даир јени ганун гүввәјә минди.\nБазарда пиштахта үстүндә гуру мејвәләр\nӘһалиси: 30 милјон\nИглими: Әсасән гураглыг вә аз јағынтылы\nӘразиси: Гәрб тәрәфи дүзәнлик, шәрг тәрәфи дағлыг